George Washington - Wikipedia, entziklopedia askea.\n2Frantsesen eta indiarren gerra (Zazpi urteko guda)\n3Guden arteko garaiak\nErakutsi/ezkutatu Agintaldia 1789-1797 azpiatal\n5.3Auzitegi Gorenerako izendapenak\n6Erretiroa eta heriotza\n7Oroitarri edo obeliskoa\nEstatu Batuetako Armadaren Komandante\n1798ko uztailaren 13a - 1799ko abenduaren 14a\n← James Wilkinson (en) - Alexander Hamilton →\n1. Ameriketako Estatu Batuetako Presidentea\n1789ko apirilaren 30a - 1797ko martxoaren 4a - John Adams →\nHautetsia: 1788-89ko Amerikako Estatu Batuetako hauteskunde presidentziala, 1792ko Amerikako Estatu Batuetako hauteskunde presidentziala\n1. Ameriketako Estatu Batuetako Presidente-Hautetsia\n1789ko urtarrila - 1789ko apirilaren 30a\n← baliorik ez - John Adams →\nHautetsia: 1788-89ko Amerikako Estatu Batuetako hauteskunde presidentziala\nSociety of the Cincinnati (en) lehendakari\n1783ko ekainaren 19a - 1799ko abenduaren 14a - Alexander Hamilton →\n1775eko ekainaren 15a - 1788ko abenduaren 23a\nmember of the Virginia House of Burgesses (en)\nWestmoreland konderria (Virginia), 1732ko otsailaren 22a\nBritainia Handiko Erresuma (1732ko otsailaren 22a - 1776ko uztailaren 4a)\nAmeriketako Estatu Batuak (1776ko uztailaren 4a -\nWestmoreland konderria (Virginia)\nMount Vernon (en)\nMount Vernon (en) , 1799ko abenduaren 14a (67 urte)\nWashington's Tomb (en)\nberezko heriotza: Epiglotitisa\nacute laryngitis (en)\nMartha Dandridge Custis Washington (1759ko urtarrilaren 6a - 1799ko abenduaren 14a)\nMildred Washington (en)\nButler Washington (en)\nAugustine Washington Jr. (en)\nJane Washington (en)\nMartha Parke Custis (stepdaughter (en) )\nJohn Parke Custis (stepson (en) )\nGeorge Washington Parke Custis (en) (adopted son (en) )\nWashington family (en)\npolitikaria, ofizierra, nekazaria, kartografoa, lur-neurtzailea, ingeniaria, esklabo-jabea, iraultzailea eta idazlea\nAmeriketako Estatu Batuetako Kongresuko Urrezko Domina (1776ko martxoaren 25a)\nSociété d'agriculture de Paris (en)\nGeneral of the Armies of the United States (en)\nPhiladelphia campaign (en)\nBoston campaign (en)\nBattle of Fort Necessity (en)\nNew York and New Jersey Campaign (en)\nNorthwest Indian War (en)\nBraddock Expedition (en)\nBattle of the Monongahela (en)\nBattle of Jumonville Glen (en)\nYorktown campaign (en)\nGeorge Washington (1732ko otsailaren 22a – 1799ko abenduaren 14a) Ameriketako Estatu Batuetako armadako buruzagia izan zen Independentzia Gerran (1775-1783) eta, Britainia Handiari gailendu ostean, Estatu Batuetako (AEBetako) lehen lehendakaria izan zen.\nArmada matxinoaren buruzagi izendatu zuten 1775ean. Hurrengo urtean, britainiarrak Bostonetik egotzi zituen, baina New Yorken porrot egin zuen urte haren hondarrean. Hala ere, Delaware ibaia gurutzatu zuen eta etsaia ustekabean harrapatu zuen. Estrategia haren ondorioz, matxinoek bi armada britainiar atzeman zituzten, Saratogan eta Yorktownen.\nZatikatze indarren eta porrotaren aurka borrokatuz eta kongresuarekin, estatu kolonialekin eta frantziar aliatuekin negoziatuz, armada eta aberri ahul bati eutsi zion. 1783an, guda amaitu ostean, Mount Vernongo etxaldera joan zen.\n1780ko hamarkadaren amaieran aberri jaioberriaren konfederazioaren artikuluen ahuleziaren beldur zela, Philadelphiako Bilkurako lehendakaria izan zen eta bertan 1787ko AEBetako konstituzioaren zirriborroa bultzatu zuen. 1789an, AEBetako lehendakari bilakatu zen eta gobernu berriaren usadio eta ohitura ugari finkatu zituen. Britainia Handiaren eta Frantziaren arteko gudek urratzen zuten mundu batean bizirik irauteko gai izango zen herrialde sendo bat sortu gura zuen. 1793ko bere neutraltasun aldarrikapenak kanpoko gudak saihestu zituen. Gobernu zentral indartsu bat ezartzeko, zerga sistema, banku nagusia eta barne-zorra sortu zituen. Bere ospea erabili zuen Jeffersondarren aurka egiteko eta 1795ean Britainia Handiarekin sinatutako Jay Itunaren karietara bake hamarkada bat hasi zen. Alderdi Federalistan inoiz sartu ez arren, haren programaren alde agertu zen eta sorkuntzaren bultzatzaileetako bat izan zen. Washingtonen agur-hitzaldia dohain errepublikazaleen eta kanpoko guden aurkako aldarrikapenaren eredutzat hartzen da.\n2 Frantsesen eta indiarren gerra (Zazpi urteko guda)\n3 Guden arteko garaiak\n4 Amerikar iraultza\n5 Agintaldia 1789-1797\n5.1 Barneko auziak\n5.2 Kanpoko auziak\n5.3 Auzitegi Gorenerako izendapenak\n6 Erretiroa eta heriotza\n7 Oroitarri edo obeliskoa\nGeorge Washington 1732ko otsailaren 22an jaio zen, Pope Creekeko familiaren etxaldean, gaur egungo Westmorelandeko Colonial Beach konterritik hurbil, Virginian. Augustine Washingtonen eta haren bigarren emaztea Mary Ball Washingtonen lehen semea izan zen. Aitak eta anaia nagusiak hezi zuten etxean.\nGaztetandik, Washington soro-neurtzaile izan zen eta, beraz, bere sorterria, Virginia, eta ingurumariak ondo ezagutzeko parada izan zuen. 1748an nekazari karrerari ekin zion eta Blue Ridgeko mendebaldeko Farifax Baroiaren lurrak neurtzeko kontratatu zuten. 1749an, lehen kargu publikorako izendatu zuten, Culpeper konderriko neurtzaile, eta Lawrence Washington haurriderdiaren bitartez, mendebaleko lurrak ustiatu gura zituen Ohio konpainian interesatu zen. 1751n, George eta haurrideerdia Barbadosera joan ziren, Bush Hill etxera, Lawrencen birikeriak hobera egingo zuelakoan. Hori izan bide zen atzerrira joan zen aldi bakarra. 1752ko Lawrenceren heriotzaren ostean, George Washingtonek familiaren etxaldearen zati bat jarauntsi zuen eta Lawrenceren koloniarekiko urgazlearen betebehar batzuk bere gain hartu zituen.\n1752an, Virginia miliziako barrutiko jeneral urgazle izendatu zuten, horrek hogei urterekin komandante bihurtu zuen. Haren beharra bere gudaletxean miliziaren trebatzeaz arduratzea zen. Hogeita bat urte zituenean, Fredericksburgen, hargin beltz sartu zen.\n1753ko abenduan Robert Dinwiddie Virginiako gobernadoreak Ohioko mugako frantziarrei ultimatum mezu bat helarazteko bidali zuen Washington. Hark frantziar militarren indarra eta asmoak ere baloratu behar zituen. Mezua Le Boeuf frantziar gotorlekuei luzatu zien, gaur egunean Pennnsylvaniako Waterford hirian, baina haiek ez zioten jaramonik egin Ohio lurraldetik at ateratzeko mezuari eta hori zela eta bi botere kolonialak munduko guda bidetik abiatu ziren. Washingtonen auzi horren txostena Atlantikoko bi aldeetan askok irakurri zuen.\nFrantsesen eta indiarren gerra (Zazpi urteko guda)[aldatu | aldatu iturburu kodea]\nSakontzeko, irakurri: «Frantsesen eta Indiarren Gerra»\n1754an, Dinwiddiek Washington teniente koronel izendatu zuen eta frantsesak Fort Duquesnetik egozteko agindu zion. Tanacharisonek gidatutako indiar aliatuekin batera Washingtonek Joseph Coulon de Jumonvillek agintzen zuen 30 gizoneko frantziar esploratzaileen taldea harrapatu zuen, zelata batean. Hala ere, Fort Necessityn frantziar eta indiarren armada handiago eta hobeto gotorturiko batek Washington eta aliatuak zanpatu zituen. Kapitulazioaren zehaztapenetako batek Washingtonek Jumonville Glen borrokan esploratzaileak eta haiekin batera gidaria erail zituela adierazi zuen. Frantziarrek askatu zutenean, Washington Virginiara itzuli zen, bertan, kargutik kendu baino lehen dimisioa eman zuen.\n1755ean, Washington Edward Braddock britainiar jeneralaren laguntzailea izan zen zorigaiztoko Monongahelarako espedizioan. Hartan, Ohio lurraldea berreskuratzeko ahalegin handia egin zuten, baina Braddock hil zuten eta espedizioa porrot itzela izan zen. Hala ere, Washington Monongahelako heroia izan zen. Gudu-zelaian gora eta behera ibili omen zen britainiar eta virginiar borrokalariak biltzen ordenan atzera egiteko. Ekintza horren ondorioz, Washingtoni mugetako aginte zail bat eman zioten Virginiako mendietan eta koronel, eta Virginiar indar armatu guztien nagusi izendatu zuten.\n1758an, Washington Forbes espedizioaren partaide izan zen brigada-jeneral bezala. Espedizio hartan, frantziarrak Fort Duquesnetik bota zituzten eta britainiarrak Pittsburghen kokatu ziren. Urte haren hondarrean, Washingtonek armada bertan behera laga zuen eta hurrengo hamasei urteetan politikari eta nekazari lanari ekin zion.\nGuden arteko garaiak[aldatu | aldatu iturburu kodea]\nFrantsesen eta Indiarren Gerrako atsedenaldi batean, Martha Dandridge Custisen lagun batzuek aurkeztu zioten. Hura, alarguna zen eta Pamunkey ibaiko hegoaldeko ertzean bizi zen. George bitan baino ez zen bere etxera joan ezkontzeko eskatu aurretik; elkar ezagutu eta hiru astetara besterik ez. Georgek eta Marthak 27 urte zituzten, 1759ko urtarrilaren seian, ezkondu zirenean. Ezkontza Martharen etxean egin zen, Etxe Zurian zeritzonean; geroago, AEBetako lehendakariaren etxeak izen bera izango zuen. Ezkonberriak Mount Vernonera bizitzera joan ziren eta Georgek politiko eta nekazari tuckahoe baten bizimodua hartu zuen. Bikotea ondo konpondu zen elkarrekin eta Marthak aurretik izandako bi seme-alaba hezi zituzten. Seme-alaba haiek Martharen eta Daniel Parke Custisenak ziren: John Parke custis eta Martha Parke Custis edo “Jackie” eta “Patsy”. George eta Marthak ez zuten inoiz seme-alabarik izan. Ziurrenik, nafarreriak eta birikeriak antzu utziko zuten. Gerora, biloba bi hezi zituzten: Eleanor Parke Custis (”Nelly”) eta George Washington Parke Custis (“Washy”), haien aita 1781ean zendu zenean.\nAlargun aberatsa batekin ezkondu zenez Washingtonen ospea eta ondarea nabarmen handitu ziren. 18.000 akreko (73km) Custis etxaldearen herena bereganatu zuen eta gainontzekoa Martharen umeen izenean ustiatu zuen. Berak, askotan, lur-sailak erosi zituen eta Mendebaldeko Virginian lurrak eman zizkioten frantziar eta indoen aurkako gudan emandako zerbitzuen truke. 1775erako, Washingtonek Mount Vernonen tamaina bikoiztu zuen, 6500 akre eta 100 esklaborekin. Heroi militarra eta landa-jabe ospetsua zenez funtzionario lokal egin zuten eta Virginako probintziako legebiltzarrerako, Burgeseen etxea, hautatu zuten. Fairfaxeko epailea ere izan zen eta Alexandrian, Virginian, izan zuen epaitegia 1760tik 1774ra.\nGeorge Washingtonek 1769ko erresistentzia mugimenduan paper nagusia jokatu zuen. Beraren lagunak, George Masonek, zirriborratu zuen proposamenaren alde egin zuen. Hartan, Townshend legeak atzera bota arte, ingeles salgaiei boikota egiteko aldarrikapena egiten zuten. Parlamentuak 1770ean Townshend legeak kendu zituen.\nWashingtonek haien herrikideak defendatzeko interes bizia ere agertu zuen. 1771ko otsailaren 21ean, adibidez, Neil Jamesoni gutun bat idatzi zion Jonathan Plowman Jr. Baltimoreko merkatariaren izenean. Boston fragatak Plowmanen itsasontzia bahitu zuen debekaturiko salgaiak esportatzeagatik. Eskutitzean, Washingtonek Jamesoni laguntza eskatu zion itsasontzia berreskuratzeko.\n1774ko lege jasanezinei “gure eskubide eta pribilegioen” aurkako eraso iritzi zien. 1774ko uztailean Fairfax Ebazpenak egin zituen bilkuraburua izan zen. Haietan, beste gauzen artean, Kongresu Kontinentala egiteko eskatu zuten. Abuztuan, Virginiako lehenengo batzarrera joan zen eta lehen Biltzar Kontinentalarako ordezkari izendatu zuten.\nAmerikar iraultza[aldatu | aldatu iturburu kodea]\n1775ko apirilean borroka piztu ondoren, Washington bigarren Kongresu Kontinentalean uniforme jantzita agertu zen. Horrela, gudarako prest zegoela adierazi nahi izan zuen. Washingtonek bazeukan ospea, eskarmentu militarra, karisma, militar itxura, abertzale sutsua izateko sona, eta gainera hegoaldea bere aldekoa zen, batez ere, Virginia. Komandanteburua ez zuela izan nahi esan bazuen ere, ez zegoen besterik. Kongresuak 1775ko ekainaren 14an armada kontinentala sortu zuen. Hurrengo egunean, Masachusetseko John Adamsen izendapenean, Washington maior-jenerala aukeratu zuten eta Kongresuak komandanteburu izendatu zuen.\n1775ko uztailean, Washingtonek bere gain hartu zuen Kontinental armadaren aginpidea Cambridgen, Masachusets, Bostongo setioan. Haren armadaren bolbora falta larriaz jabetu zenean, Washingtonek iturri berriak lortzeko eskatu zuen. Britainiar bolborategiak arpilatu zituzten (baita Karibeko batzuk ere) eta haiek egiteko zenbait ahalegin ere egin zuten. 1776. urtearen hondarrean, hornidura nahikoa (2,5 milioi libra gutxi gorabehera) lortu zuten, batez ere, Frantziatik. Geldialdi luzean, Washingtonek armada berrantolatu zuen eta artilleria Dorchester Gainetan hirira begira ipini zuenean, britainiarrek erretiratu behar izan zuten. Bostonetik atera zirenean, Washingtonek New York hirira mugitu zuen armada.\nGeorge Washingtonek Delaware zeharkatzen du 1776an.\nKongresu kontinentaleko gainerako abertzaleen zeharo aurkakoak izan arren, britainiar egunkariek goresten zituzten Washingtonen gaitasun militarrak eta nortasuna. Are gehiago, Parlamentuko bi alderdiek miresten zituzten amerikar jeneralaren adorea, jasapena eta armadakideen ongizatearen gaineko ardura eta edozein britainiar xumek haien armadaburuengan espero izango zituen ahalmenen eredutzat hartu zituzten. Washingtonen politikari uko egiteak misio militarrari lotutako eta alderdien borroka guztien gainetik zegoen armadaburuaren ospea ezarri zuen.\n1776ko abuztuan, William Howe jeneral britainiarrak itzelezko erasoari ekin zion, bai lehorrean, bai itsasoan. Xedea, New Yorkez jabetzea eta hitzarmen negoziatua eskaintzea zen. Armada kontinentalak, momentu hartan Estatu Batu independente sortu berrien armada dagoeneko, britainiarrei buru egin zien Long Islandeko batailan; guda osoko borrokarik handiena. Washingtonen armada nekez irten zen borroka hartatik eta atzera egin behar izan zuen New Jerseyn zehar. Porrot horrek armada kontinentalaren geroa kolokan utzi zuen, baina 1776ko abenduaren 25ko gauean, Washingtonek kontraeraso jo zuen eta armadaren abangoardian Delaware ibaia zeharkatu zuen. Ekintza hartan, 1000 hessear atzeman zituzten Trentonen, New Jerseyn.\n1777ko irailaren 11n, Brandywine borrokan Washington garaitu zuten. Irailaren 26an Howe Washingtoni gailendu zitzaion eta Philadelphiara sartu zen inolako oztoporik gabe. Washingtonen armadak alferrik eraso zion Germantowngo garnizioari urrian. Bitartean, New Yorkeko Saratogan Burgoyne harrapatu zuten. Howek ezin izan zion lagundu eta azkenean errenditu behar izan zen. Bataila haren ondorioz, Frantzia gudan sartu zen amerikarren aldean eta iraultza mundu-guda bilakatu zen. Washingtonek Philadelphia galdu zuenean, biltzarkide batzuek Washington agintetik kendu nahi izan zuten, baina Washingtonen aldekoek haren alde egin zuten eta arerioek atzera egin behar izan zuten.\nWashingtonen armadak 1777ko abenduan Valley Forgen ezarri zuen kanpalekua. Neguan, armadako 10000 gizonetatik 2500 hil egin ziren, gaixotasun edo hotzak jota. Hurrengo udaberrian, berriz, armada Valley Forgetik atera zen ordena zorrotzean. Von Steuben baroiak ikuskatutako trebatze programari esker gertatu zen aldaketa hori. Baroi hori prusiar estatu nagusiko beteranoa izan zen eta Alemaniatik ekarri zuten armada amerikarra antolatzeko. 1778an britainiarrek Philadelphiatik atera ziren eta New York hirira gorde ziren. Bitartean, Washington New Yorken inguruetan geratu zen, eta 1779an, John Sullivan jeneralak (Washingtonen gidaritzapean) lur-kiskaliko kanpaina egin zuen New York estatuko iparraldean Tory eta irokesen erasoen mendekua hartzeko. Kanpaina hartan, berrogei bat herrixka irokes txikitu zituen. 1781ean frantziarrek itsasoan lortutako garaipen baten ondoren amerikar eta frantziarrek Virginian britainiar armada bat atzeman zuten. 1781eko urriaren 17an, britainiarrak Yorktownen errenditu zirenean, borroka amaitu zen. Gudako eta gudaren osteko arrakastek ospetsua egin bazuten ere, Washingtonek borrokatu zen bederatzi batailetatik hiru besterik ez zituen irabazi.\n1783ko martxoan, Washingtonek haren eraginaz baliatu zen armadako ofizialen talde bat sakabanatzeko. Talde horrek haien atzeratutako ordainketak zirela eta, kongresuaren aurka egiteko mehatxua egin zuen.\nParisko itunean (1783ko irailean sinatu zen), Ameriketako Estatu Batuetako independentzia onartu zen. Washingtonek armada sakabanatu zuen eta azaroaren 2an soldaduei hitzaldi hunkigarria bota zien. Azaroaren 25ean, Britainiarrak New Yorketik atera ziren eta Washington eta gobernadorea hiriaz jabetu ziren. Fraunces tabernan, abenduaren 4an, Washingtonek ofizialei agur esan zien eta abenduaren 23an komandanteburu kargua utzi zuen. Zintzinato erromatar jeneralak egin zuen moduan hark ere boterea errefusatu zuen eta haren etxaldera bildu zen. Denbora tarte hartan Konfederazioaren artikuluen pean AEBek ez zuten lehendakaririk izan eta gobernuaren antolaketa ezberdina zen.\nWashingtonen Mount Vernonerako erretiroa ez zen luzea izan, izan ere, mendebaldeko mugarako esplorazio bidaia egin zuen 1784an eta 1787ko udan Filadelfiako konbentzio konstituzionalera joan zen. Konbentzio hartan, aho batez, lehendakari hautatu zuten, baina gutxitan hartu zuen parte eztabaidetan (artikulu batzuen aurka edo alde bozkatu zuen arren). Haren ospeak batasuna eta ordezkarien lana bultzatu zituen eta ordezkari haiek lehendakariaren kargua Washington gogoan zutela arautu zuten. Hori zela-eta, lehendakaria haren kabinetea osoa aukeratzeko gai izango zen konstituzio berrian. Konbentzioaren ostean haren ospea eta eraginaren karietara askok konstituzioa onartu zuten, Virginiako biltzarrak ere, eta azkenean 13 estatuek sinatu zuten.\nAgintaldia 1789-1797[aldatu | aldatu iturburu kodea]\nHautatzaileen batzarrak Washington aho batez aukeratu zuen 1789ko, eta berriro 1792ko hauteskundeetarako. Bera izan da bozen %100a jaso zuen bakarra. John Adams izan zen bere lehendakariordea. Washingtonek AEBetako lehendakari kargua zin egin zuen 1789ko apirilaren 30ean New Yorkeko Federal Hall-en, berak hasiera batean nahi ez bazuen ere.\nAEBetako lehenengo kongresuak Washingtoni 25.000 dolar ordaintzeko bozkatu zuen, 1789an soldata handia zena. Washingtonek, jadanik aberatsa, uko egin zion, izan ere, oso estimatzen baitzuen funtzionario publikoaren haren ospea. Hala ere, Kongresuak berriro eskatu zionean, onartu behar izan zuen. Kongresuak etorkizuneko lehendakarigaiak ahalik eta elkargorik handienetik ateratzea nahi zuen eta soldataren beharra ez zuen batek hartzea aurrekari arriskutsua zitekeen.\nWashington karguaren hotsaz eta zeremoniaz arduratu zen; haren ezaugarriak eta tituluak errepublikazale samarrak izan zitezen eta ez europar erregeen gortekoak bezain hanpatuak. Horretarako, “Mr. President” titulua gurago zuen eta ez iradokitzen zizkioten beste izen handientsuak. Washington gaitasun handiko administraria eta nortasunen eta trebetasunen epaile dohatsua izan zen. Normalean, azken erabakia hartu baino lehen kabinetearen bilkurak egiten zituzten. Eguneroko lanetarako: sistematikoa, kementsua eta txukuna zen eta erabakitzailea bazen ere, beti eskatzen zizkien besteen aburuak.\nWashingtonek bigarren agintaldi batean izan zen lehendakaria, gogoz kontra baina. Hala eta guztiz ere, hirugarren bati uko egin zion, eta horrela, gehienez bi agintaldien ohitura ezarri zuen. Ohitura hori lege bilakatu zen konstituziorako 22. zuzenketan.\nBarneko auziak[aldatu | aldatu iturburu kodea]\nWashington ez zen alderdi politiko bateko kidea eta ez zuen haiek sortzea nahi, beldur baitzen gobernuari arazoak eta moteltasuna sor ziezazkioketela. Aholkulari hurbilenek, hala ere, lehenengo alderdi-sistema ezarri zuten, bi fakzio sortu baitziren 1790etik aurrera. Alexander Hamiltonek, Washingtonen gobernuko Diruzaintza Idazkariak, plan handiak zituen kredituan oinarritutako eta, gainera, finantzen aldean indartsu izango zen herrialde bat finkatzeko. Hartara, Hamiltonek Alderdi Federalistaren funtsak ezarri zituen. Thomas Jefferson, berriz, ideologia errepublikazale baten alde agertu eta mugimendu horren buru jarri zen. Gogor egin zien Hamiltonen ekimenei, nazio barneko kontuetan banku zentralaren gaian batez ere. Washington bat zetorren Hamiltonekin eta bere big government kontzeptuarekin (gobernu zentral, edo federal, indartsua).\n1791n, Kongresuak destilatutako alkoholen gaineko zerga batek kexuak sortu zituen mugetako barrutietan, batez ere, Pennsylvanian. 1794an, Washingtonek kexatiak epaitegietara deitu zituenean, kexua matxinada handia bilakatu zen, Whiski iraultza delakoa, hain zuzen ere. Armada federala oso txikia zenez, Washingtonek 1792ko milizia legea erabili zuen Pennsylvania, Virginia eta beste estatu batzuen miliziak biltzeko. Gobernadoreek tropak bidali zituzten eta Washingtonek aginpidea hartu zuen.\nBarruti matxinoetara joan zenean, ez zen borrokarik gertatu, baina horrek agerian utzi zuen gobernu berriak bazuela gaitasuna bere burua defendatzeko. Bitan besterik ez zuten AEBetako lehendakariek eurek aginpidea hartu, eta hau izan zen horietako bat. Hori ere izan zen gobernu federalak konstituzio berriaren pean estatu eta herritarren gainean autoritatea ezartzeko indar militarra erabili zuen lehenengo aldia.\nKanpoko auziak[aldatu | aldatu iturburu kodea]\n1793an Frantziako gobernu iraultzaileak Edmond-Charles Genêt, “Genêt hiritarra“ deitutakoa, bidali zuen AEBetara. Gênetek amerikar ontziei itsaslapurretak egiteko baimen gutunak banatu zizkien britainiar ontziak harrapa zitzaten. Aldi berean, britainiar eta frantziarren arteko gudan amerikarrak euren alde jarri zitezen hiri nagusietan sozietate demokrata-errepublikar sare bat antolatu zuen. Washingtonek barne interferentzia hau arbuiatu zuen, sozietate horiek baliorik gabe utzi eta Genêt Frantziara itzularazi zuen.\nHamiltonek eta Washingtonek Jay hitzarmena negoziatu zuten britainiarrekin, komertzio harremanak normalizatzeko, mendebaldeko gotorlekuetatik botatzeko eta Iraultzak lagatako zorrak kitatzeko. John Jayk negoziatu zuen eta 1794ko azaroaren 19an sinatu zuten. Jeffersondarrak Frantziarren alde zeuden eta gogor egin zioten hitzarmenaren kontra. Hala ere, Washingtonek eta Hamiltonek iritzi publikoari eragin zioten eta Senatuaren berrespena lortu zuten. Britainiarrek Aintzira Handien inguruko gotorlekuak hustu, Kanadar muga ezarri, Iraultza aurreko zor asko kitatu eta Mendebaldeko Indietako koloniak irekin zizkioten amerikar komertzioari. Are gehiago, hitzarmenak britainiarrekiko guda saihestu zuen eta bake hamarkada oparo bat ekarri zuen. Beste alde batetik, hitzarmenak frantsesak iraindu zituen eta eztabaida politikoetako gai nagusia izan zen.\nAuzitegi Gorenerako izendapenak[aldatu | aldatu iturburu kodea]\nAuzitegi Gorenerako izendapenak\nIzena Kargua Urtea\nJohn Jay Epaile nagusia 1789\nWilliam Cushing Epaile elkartua 1789\nJohn Rutledge Epaile elkartua 1789\nJames Wilson Epailea 1789\nJohn Blair Epailea 1789\nJames Iredell Epailea 1790\nThomas Johnson Epailea 1792\nWilliam Paterson Epailea 1793\nJohn Rutledge Epaile nagusia 1795\nWilliam Cushing Epaile nagusia (izendapena kolokan) 1796\nSamuel Chase Epailea 1796\nOliver Ellsworth Epaile nagusia 1796\nAgur-hitzaldia[aldatu | aldatu iturburu kodea]\nWashingtonen agur-hitzaldia (1796an jendaurreko gutun gisa argitaratu zen) amerikar balio politikoen adierazpenik esanguratsuena izan zen. Washingtonek berak zirriborratu zuen, Hamiltonen laguntzarekin eta, besteak beste, honetaz hitz egin zuen: konstituzioaren garrantziaz, legearen indarraz, alderdiak izatearen kalteaz eta herritar errepublikazaleen benetako dohainez. Hitzaldian, beste alde batetik, hauxe esan zuen: “moralitateak gobernu popularraren iturria izan behar du” eta “arrazoiak eta eskarmentuak erlijioa printzipiorik gabe ezin dela gailendu dioskute” —horrela, gizartearekiko erlijioaren garrantzia azpimarratu nahi izan zuen—.\nWashingtonek ohartarazi zuen herri-aferetan kanpoko eraginen kontra eta Amerika Europako aferetan sartzearen aurka. Era berean, alderdikerien aurka gaztigatu zuen eta politikariei on komunaren alde egiteko esan zien. Amerikak, esan zuen, arreta jarri behar die soilik amerikar interesei. Herrialde guztiekin salerosketan jarduteko aholkatu zuen, baina, Europako gudetan eta epe luzerako aliantzetan sartzearen aurka hitz egin zuen.\n1797an lehendakari kargua utzi eta gero, Mount Vernonera itzuli zen sentsazio lasaigarri batekin. Abeltzaintzari lotu zitzaion eta urte hartantxe, destilategi bat eraiki zuen, errepublika berriko handienetakoa. Bi urte geroago, destilategi hark 11.000 galoi whiski ekoitzi zuen.\n1799ko uztailaren 17an, John Adams lehendakariak Washington armada guztien teniente jeneral izendatu zuen eta baita Frantziaren aurkako balizko guda baterako era zitezkeen armaden buru ere. 1798ko uztailaren 13tik, 1799ko abenduaren 14ra, AEBetako armadaren ofizialik zaharrena izan zen. Larrialdien aurkako behin-behineko armada baten planetan ere parte hartu zuen.\n1799ko abenduaren 12an Washingtonek ordu batzuk eman zituen zaldi gainean etxaldeak ikuskatzen elur, kazkabar eta elur busti pean. Gau hartan afaltzera arropak aldatu barik jesarri zen eta hurrengo goizean hotzeri, sukar eta eztarriko infekzio larri batek hartuta altxatu zen. Abenduaren 14ko gauean hil egin zen haren etxean, 67 urte zituelarik. Artatu zuen James Craik medikuak (lagun min-mina izan zena) eta Washingtonen idazkari pertsonalak, Tobias Lear, inguratu zuten momentu hartan.\nOroitarri edo obeliskoa[aldatu | aldatu iturburu kodea]\nHaren omenez, Washington Hirian 1848 eta 1888 urteen artean Washington monumentua eraiki zen.\nGutenberg proiektua: 4659\nAmeriketako Estatu Batuen independentziaren aldeko protagonistak\nOrriaren azken aldaketa: 22 ekaina 2021, 19:50.


Irekia Eusko Jaurlaritza - Gobierno Vasco :: Jaurlaritzak % 2,5era igo du 2017ko hazkunde aurreikuspena eta % 2,2an finkatu du 2018koa\nJaurlaritzak % 2,5era igo du 2017ko hazkunde…\nGoranzko joerak berretsi ditu prezioetan\nLan-merkatuaren datuek 15.000 enplegu ingururen sorrera adierazten dute 2017an eta 13.000 ingurukoa 2018an\nLangabezia-tasa % 12,1 dela kalkulatzen da 2017rako, eta % 11,7raino iritsiko da batez beste 2018rako\nPrezioen azelerazio nabarmena ikusten da, 2017ko lehen hilabeteetan berretsi dena, otsailean % 2,9ko gorakada batekin\nUne honetan, % 0,9ko diferentzia positiboa dago Europaren aldean\nEusko Jaurlaritzako Ogasun eta Ekonomia Sailak joera berriak egiaztatu ditu prezioen arloan, 2017 eta 2018rako hazkunde-aurreikuspenak ezartzen dituztenak, Ekonomia eta Plangintza Zuzendaritzak argitaratzen duen 2016ko laugarren hiruhilekoko Euskal Ekonomiaren Hiruhileko Txostenean jasota dagoen bezala. KPI 2016 ekitaldiaren urteko batez besteko gisa zero inguruan mantendu zen. Urtearen amaieran, berriz, prezioen azelerazio nabarmena ikusi da, 2017ko lehen hilabeteetan berretsi dena, otsailean % 2,9ko gorakada batekin. Une honetan, % 0,9ko diferentzia positiboa dago Europaren aldean. Prezioen bultzada hori BPGd-aren deflatoreetan islatuko da eta hazkunde-aurreikuspenak markatuko ditu 2017 eta 2018rako. Ingurune makroekonomikoari buruz dauden datuek zein euskal ekonomiaren adierazleek euskal ekonomiaren 2017ko koadro makroekonomikoa eguneratzeko aukera eman dute, bi hamarreneko goranzko berrikuspen batekin (2,5), eta 2018. urteari dagozkion datuak kalkulatzeko (% 2,2).\nAurrerapen ekonomiko horrek eragin positiboak izango ditu lan-merkatuan, enplegu-tasan igoera eta langabezia-tasan jaitsiera ekarrita. Lan-merkatuari buruzko aldagaien perspektiba berriek enpleguaren % 1,7ko gehikuntza islatzen dute 2017an eta % 1,4koa 2018an.\nDatu horiek 15.000 enplegu inguru sortzea ekarriko dute 2017an eta 13.000 enplegu inguru 2018an. Bestetik, langabezia-tasa % 12,1 dela kalkulatzen da 2017an, eta % 11,7raino iritsiko da batez beste 2018rako. Ildo horretan, Eusko Jaurlaritzak legealdi honen amaieran langabezia-tasa % 10aren azpitik murrizteko duen helburua bateragarria da aldagai horrentzat aurreratzen diren jaitsierekin.\nEuskal ekonomiaren hazkundea BPGd-aren % 3,1an kokatu zen urteko batez bestekoan 2016an, bi hamarren 2015eko emaitzaren gainetik. Iaz aurreikusitako desazelerazioa espero zena baino arinagoa izan da, lehen hiruhilekoko % 3,3tik azken tarteko % 2,9ra igarota. Berriki ezagutu den Lan Kostuaren Inkestak erakusten du 2016 ekitaldia langileko guztizko lan-kostuaren portaera negatiboko batez besteko tasa batekin (% -0,9) itxi dela, eta horrela berretsiko litzateke guztizko lan-kostuak murrizteko 3 urteko joera. Guztizko lan-kostuaren murrizketa hori aldatu egiten da orduko lan-kostuaren kasuan: % 0,1eko gehikuntza arin bat erakusten du 2015ean eta % 0,4koa 2016an. Hitzarmenetan itundutako soldatek, berriz, goranzko joera oso arina erakusten dute, % 1ekoa 2016an, 2017ko urtarrilean % 1,6ra iritsi dena (behin-behineko datuak).


Oier Gorosabel Larrañaga: "@dabidnet@mastodon.eus @birasuegi@mastodon.eus @b…" - mastodon.jalgi.eus\n2019(e)ko Aza 03, 07:39\nAntsietatea, depresioa, argitara: buruko katarroa baino ez dira. Pasatzen dira, gainditzen dira. Edurne Pasaban Berrian: garrantzitsuena, beldurra izateari beldurra galtzea https://www.berria.eus/paperekoa/2045/005/001/2019-11-03/edurne-pasaban-sentitzen-nuen-hori-zela-nire-aukera-bakarra.htm\n2019(e)ko Aza 03, 09:09\n@bekereke gaixotasun mentalen inguruan dagoen gizarte estigmak, min asko egiten die gaixo bat baino gehiagori. Kontzientziazio eta hezkuntza lan itzela dago arlo honetan egiteke. Itzela. Bizi dugun gizarte azeleratuan hain da komuna gainera... ikus dezakeguna baino askoz komunagoa!\nHonelako elkarrizketek bistaratzen laguntzen dute. Eta, ba bai, gaixorik nago jendartean onartzea ez da lan erraza.\nBuruko katarroaren kontzeptua gustatu zait 👌\n2019(e)ko Aza 03, 10:58\n@dabidnet sentsazino hori auki neban, katarruena. Epe luzaruan estres piku handi bat auki neban fase baten, ardura larregi sorbalda gainian: inoiz eman gabeko klase batzutarako material prestaketia, klasiak eman talde disruptibo batzuri, etxeko obren zama guztia, aitatasun estreinatu barria kolikuakin eta gaueko atsedenik barik, ingeleseko akademia gauez... eta ikasle batekin liskarra auki neban baten zozer eten jaten barruan 1/X\n2019(e)ko Aza 03, 11:03\n@dabidnet Bihotzekua zala pentsa neban. Gero antsietatia instala eta paniko eraso bat gelara bueltatzeran (...) Aste bete pastila bategaz eta bikotekidien babes eza zein ingurukuen estigmazio horrek bultzatuta tratamentua itxi. Zama batzuk kendu, ezinbesteko ardurakin geratu eta irten nintzan aurrera. Guztiz pasa arte eta neu ixatera bueltatzera bi urte be pasa zirin. Oin oso enpatikua naz kontu horrekin. Eta bueltatziari ez dotzat beldurrik, lehen be urten nintzan. Ezagutzen gara.\n2019(e)ko Aza 03, 20:49\n@bekereke @dabidnet Ni ere hortik pasatakoa naiz. Antsietatea/depresioa, ez dakit ondo definitzen. Gogorrena egoeraren kontziente egiteko momentua (indartsu izatera ohitu gaituzte) eta ikustea inguruaren ulermen falta. Onena pertsona batzuk helduleku bezala agertzea, eta aldaketari beldurra galtzea. Ondorioa 2-3 urte osatzeko, fobiatxo batzuk betirako (telefonoa eta iratzargailuaren soinua) eta proiektu eta harreman berriak egiteko indar berritua.\n2019(e)ko Aza 03, 21:45\n@birasuegi @bekereke @dabidnet Biba zuek! Infernutik bueltan dagoenaren jakituriaren jabe zarete.\n2019(e)ko Aza 06, 23:27\n@txikillana @birasuegi @bekereke gaixotasun mentalen inguruan berba egiten genuen aurrekoan. Azaroko @elegose liburua irakurtzea gomendatzen dizuet 👌\n@dabidnet @birasuegi @bekereke @elegose Eskerrikasko. Aspaldi dut Agirreren helduen libururen bat hartzeko gogoa, bai (orain arte umeenak irakurri ditut bakarrik).\n2019(e)ko Aza 07, 07:05 · Tusky · 0 · 1 · 1


Vital - Bizi-asegurua\nKutxabank Bizi-aseguruari esker, zure familia babestuta egongo da, heriotza edo baliaezintasun absolutu iraunkorren kasuen aurrean.\nAseguru honekin, zu eta zure familia lasai egongo zarete, ezusteko hauen aurrean babestuta egongo zaretelako, eta aseguratutako kapitalaren bidez, zuen proiektuekin aurrera jarraitzeko eta hartutako ordainketa-konpromisoei aurre egiteko aukera izango duzuelako.\nKutxabank Bizi-aseguruaren abantailak\nErabateko estaldurak: edozein arrazoik eragindako heriotzaren oinarrizko estalduraz gain, hautazko beste estaldura batzuk ditu, hala nola erabateko baliaezintasun iraunkorra eta istripuz edo zirkulazio-istripuz gertatutako heriotza eta horien ondoriozko baliaezintasunak.\nMalgua: zuk aukeratuko dituzu estaldurak eta aseguratutako kapitala (1).\nErosoa: zure beharren arabera zatikatu ditzakezu ordainketak.\nPrezioa: prima lehiakorrak.\n(1) Aseguru-etxearen kontratazio-arauen arabera.\nBizi-aseguru osoago bat nahi baduzu, kontsultatu gure Oro Bizi-asegurua.\nKutxabank Bizitza eta Pentsioak S.A.U.-ren asegurua da. KUTXABANK, Kutxabank Bizitza eta Pentsioak sozietatearen bankako aseguruen operatzaile esklusiboa da, eta bitartekarien Erregistro Administratibo berezian inskribatuta dago hurrengo zenbakiaz: C0654A95653077. Bizi-asegurua\nEstra etxe asegurua\nKutxabanken estra etxe asegurua arrisku anitzeko asegurua da, zure etxea ezin hobeto babesteaz gain, zutaz ere arduratzen dena.\nKutxabank Hortz Aseguruak odontologiako asistentziari lotutako zerbitzuen prestazioa bermatzen die asegurudunei. IMQ SA sozietatearen asegurua da, bezero-kopuruari dagokionez, Euskal Autonomia Erkidegoan lehenengoa.


COVID19 3 fasea Nafarroa: egoitza, haurtzaindegi eta tabernak; 2020ko ekainak 14\nAdinekoen egoitzetan koronabirusik ez duten pertsona guztien ibilaldiak baimenduko dituzte astelehenetik aurrera. Gainera, tabernetan barran kontsumitzea posible izango da.\nNafarroan, ekainaren 15etik aurrera, adinekoen egoitza, haurtzaindegi eta ostalaritza sektorean neurri leunagoak aplikatuko dituzte deseskalazearen 3 fasean.\nKonkretuki, adinekoen egoitzetan koronabirusik ez duten pertsona guztien ibilaldiak baimenduko dituzte. Hala ere, paseoak baldintzaturik egongo dira; izan ere, ibilaldiak modu ordenatuan, mailakatuan eta beharrezko prebentzio neurriekin egitea bermatu behar dute zahar-etxeek.\nForu Gobernuak jakitera eman duenez, egoitzentzako deseskalatze planaren zirriborroa sektoreko ordezkaritzari entregatu zioten iragan ostiralean. Aldi berean bi pertsonak adineko bat bisitatzea posible izango da, baita oraindik positiboren bat dagoen egoitzetan ere. Taldeko jarduerak ere (estimulazio kognitiboa, errehablitazioa eta aisialdia) berriro martxan jarriko dituzte.\nBestalde, haurtzaindegiek % 60 edukiera izango dute astelehenetik aurrera: 0-1 urteko bost adingabeko, 1-2 urteko zortzi adingabeko eta 2-3 urteko hamar adingabeko hezitzaile bakarra. Talde barruan adin tarte ezberdinetako adingabeak baldin badaude, ratioen batez bestekoa egin beharko da.\nLanaldi osoan zehar profesional bakoitzak adingabeen talde bakarrarekin eta toki berdinean lan egitea lehenetsiko da, birusa sakabanatzeko aukerak eta harremanak murrizteko helburuarekin.\nHorregatik, ez dira zaintzaileak trukatuko, jarduera modu egokian aurrera eramateko eta prebentzio neurriak hartzeko beste profesional baten laguntza ezinbestekoa den kasuetan salbu, haurtzaindegien elkarteak eskatu bezala.\nAzkenik, taberna, jatetxe eta kafetegietako barran kontsumitzea posible izango da, beti ere bezeroen edo bezero taldeen artean 1,5-2 metroko gutxieneko distantzia gordetzen baldin bada. Neurri berdina elkarte gastronomikoei eta peñei aplikatuko zaie.


Jaguar fabrikatzailea eta fabrika | Sunland\n(1) Forjatutako ardatzak forjatuz fabrikatutako ardatzak dira. Horrela fabrikatutako ardatzek barne-poroak eta pitzadurak kendu ditzakete neurri handienean. Eta sarritan forja anitz moduan erabiltzen da, hainbat materialen akatsak kentzea bermatu dezakeena, materialaren barneko tentsioa areagotu eta gogortasuna hobea izango da, eta horrek asko hobetu dezake abiadura handian inpaktuaren erresistentzia eta malkoen erresistentzia. .\n(2) Forjatutako gurpilen abantailak indar handia, segurtasun handiagoa, plastikotasun sendoa, pisu arinagoa, beroa xahutzeko ahalmen ona eta erregaia aurreztea dira. Aldi berean, forjatutako gurpilak gurpilak fabrikatzeko metodorik aurreratuena ere badira. Gurpil mota honen indarra fundiziozko gurpilena baino 1 edo 2 aldiz handiagoa da, eta burdinazko gurpil arruntena baino 4 eta 5 aldiz handiagoa da, beraz, sendoagoa, kraskadura, gogortasuna eta nekearen erresistentzia da. Urtutako gurpilak baino nabarmen sendoagoak dira, eta ez dira erraz birrintzen eta apurtzen.\n(3) Estiloa zure forma gogokoenaren arabera aukeratu dezakezu. Forjatutako gurpilek erradioen kopurua eta forma nahierara alda ditzakete, egungo moda joerarekin bat datorrena. Aluminio forjatuaren berezitasuna dela eta, nahierara sor ditzakezu formak.\n(4) Forjatutako gurpilek aldaketen zaleen ideiak hobeto osatu ditzakete, eta errendimendu, forma eta aurkezpen efektuek ustekabeko sentsazioa emango diote jendeari.\n(5) Forjatutako gurpilek ikusmen-inpaktua emango dizute, eta segurtasuna eta errendimendua guztiz konbina daitezke.\nAurrekoa: Merkataritza-Ibilgailuen Autobusa eta Kamioia Forjatutako Aleazio Gurpilak\nHurrengoa: bidaiarientzako gurpilak aluminiozko 4-6 zulo aleazio forjatua autoen gurpilen hagunak aleaziozko gurpilak


JUNIOR EUSKAL LIGA: Fundacion 5+11 (gizonezkoetan) eta Aranur ISB (emakumezkoetan) liderrak dira\nJunior Mutilak 2017/10/10\nLaugarren jardunaldia interesgarria Junior Mailako Euskal Ligan. Gizonezkoetan, Unamunok irabazi zuen bizkaitar derbian. 20 puntu abantailarekin, bilbokoak fidatu ziren eta Tabirakok atsekabea emateko zorian egon zen. Eta emakumezkoetan, Aranur ISB ez zuen izurik izan: gipuzkoarrek oso eroso irabazi zioten Loiola Indautxu-ri.\nTABIRAKO BAQUÉ 60 – 68 BILBAO UNAMUNO\nEBi taldeek hasi zuten partidua oso aktiboak defentsan. Erasoan, hobetoxeago egon ziren bisitariak (2-8 lehen 5 minutuetan). Etxekoen bigarren unitateak berdintasuna ekarri zuen markagailura. Baina amaierako 25 segunduren faltan, Mena-k lortu zuen 2+1ekoa (11-14).\nBigarren laurdenean, Unamunok bere defentsa jaso zuen eta beti aprobetxatzen jakin ez zuten aukera asko lortu zituen. Partidua zortu zen, bi taldeen zehaztugabetasun askorekin. Hala ere, Unamuno-ren abantailak hazten jarraitu zuen eta 10 puntuko hesia gainditu zuen argi eta garbi.\nBigarren zatia hasi zuen gogogabezia berarekin. Bisitarien errenta 20 puntuetara heltzen zen. Baina laurdenaren hamaieran etxekoak asko hobetu zuten defentsa. Azken laurdena Mena-ren hirukoa hasigatik ere (38-58), Tabirako-ren erreakzioa eta bisitarien nerbioak 9-0eko partziala eragin zuten. Markel-en 6 segidako puntuak durangarrak hurbiltzen zituzten. Etxekoak 10 puntuen hesitik jaitsi ziren eta aukerak izan zituzten 4-5 puntuetara jartzeko, bi minuturen faltan. Baina saski-trukeak markagailua utzi zuen 60-68.\nHORRELA IZAN ZEN JARDUNALDIA Fundación 5+11 bakarkako liderra da. Arabarrek irabazi zion Easo Elkar-i (78-84). Donostiarrak, porrota gorabehera, denatarako izangai izatea erakutsi zuten. Bestalde, Getxo Saski-k pasaden jardunaldietan bidali zituen sentsazio onak denboraldiko lehen garaipenean gauzatu ziren, ISB-ren aurrean. Eta Araberri-k Mondragon gainditu zuen. Gipuzkoarrak azkenak dira, garaipena ezagutu gabe.\nMONDRAGON UNIBERTSITATEA 68 – 71 ELECTRO ALAVESA ARABERRI\nGETXOSASKI 77 – 48 ALTER CONSULTING ISB\nEASO ELKAR AUTOCARES 78 – 84 FUNDACIÓN 5+11 A\nARANUR ISB 84 – 36 LOIOLA INDAUTXU-01\nHasieratik, Aranur ISB arrabol hutsa izan zen Loiola Indautxu-ren aurka. Luis Agirre-ren neskak erritmo handia markatu zuten defentsan eta erasoan moldakortasun suntsitzailea erakutsi zuten. Etxekoek saskiratzen zuten posizio guztietatik eta, gainera, ehuneko oso onekin. Bestalde, gipuzkoarrek errebotean nagusitu ziren bi saskietan.\nLoiola Indautxu apenas pairatu zuen lehen laurdena. Bere lehiakidearen nagusitasuna nabarmena zen eta ahal izan ziren bezala eutsi zuten zaparrada. Nerea Aurre bere jokalariak aktibatzea bilatu zuen, baina ez zuen arrakastarik izan.\nAranur garaitu gabeko talde bakarra da. Gernika-k etxean jasan zuen denboraldiko lehen\nporrota Araski-ren aurrean. Arabarrek bere segidako hirugarren garaipena lortu\nzuten eta faborito-itxura hartzen dute. Bi porrotaren ondotik, Asador 10\nGibajas garaipen erraza eskuratu zuen Tabirakoren aurrean. Eta azpialdean,\npartidurik irabazi ez duten taldeen arteko lehian, Universidad de Deusto-k\nirabazi zion Marianistas Ahalegina-ri Gasteiz-en. Orain, Arabarrek multzoaren\nazken postua betetzen dute.\nGERNIKA KESB 61 – 66 ELECTRO ALAVESA ARASKI\nASADOR 10 GIBAJAS 64- 45 TABIRAKO BAQUE\nMARIANISTAS AHALEGINA 56 – 70 EASO UNIVERSIDAD DE DEUSTO\nKADETE EUSKAL LIGA: Bakarrik hiru garaitu gabeko taldeak : Loiola Indautxu eta Ointxe-Araski, emakumezkoan, eta Fundación 5+11, gizonezkoan\nLehiaketen Behatokia martxan dago jada


kritiken hemeroteka » Lasai eseri eta luze irakurtzeko parada\n« Bidaia aitzakia | Piztia baten intziria isiltasunean »\nHarrotasuna eta aurrejuzkuak / Jane Austen (Ana Isabel Morales) / Ibaizabal, 1996\nLasai eseri eta luze irakurtzeko parada Amaia Alvarez Uria / Argia, 2014-11-23\n“It’s a truth universally acknowledged, that a single man in possession of a good fortune must be in want of a wife”. Iaz 200 urte bete zituen hasiera hori duen jatorrizko lanaren argitalpenak. Euskaraz duela 19 urte argitaratu zen lehenbizikoz hurrengo hasiera honekin: “Egia unibertsalki onartua da fortuna handiaren jabe den gizon ezkongai batek emaztearen premia eduki behar duela”.\nAna Isabel Morales itzultzaileak egindako hitzaurre lagungarrian dugu Austenen ekarpen literario nagusiaren berri: “Jende arruntaren ibilerak eguneroko bizimoduan erakutsiz eman zion nobelari bere molde modernoa”. Oso gaztetatik hasi zen idazten, liburu honi dagokionez, First impressions izenburuarekin idatzita zuen lehen bertsioa 21 urterekin eta 27 urte beranduago Pride and prejudice izenburuarekin kaleratu zuen. XVIII. mendeko erdi eta goi mailako familia ingelesen erretratua, edo karikatura, egiten digu lan honetan.\nElkarrizketa adimentsuak eta literaturaren balioespena agertzen dira tarteka garai hartako sozializazio prozesu generizatu eta klasistari buruzko koadro honetan. Moralesek gogorarazten digun moduan, orduko familia onetako alaben aukerak hiru ziren: oinordekoa izatea, ahalik eta ezkontza onena egitea, eta karitatetik bizitzea. Beraz, garaiko gai garrantzitsuenetako bat dugu hizpide bertan, ezkontza (ona)rena. Lan honetan agertzen diren protagonista guztiak, izan emakume zein gizon, ezkontzeko asmotan dabiltza, eta aukera onenen bila ibiltzen dira dantzaldi, gutun eta bisitetan.\nHorretarako oso garrantzitsua da arau sozialak ondo betetzea, dirua, edertasuna eta bertutea izateaz aparte, jakina. Eta horretan dago nire ustez liburu honen xarma. Austen bere protagonista femeninoarekin, Elizabeth Bennetekin, oreka baten bila doa. Jendartean onartua izateko behar diren arauak beteko ditu honek, baina bere izaera moldatu gabe. Ezkontza bizi-proiektu moduan onartzeko prest dago, baina ez du agertzen zaion lehen aukera hartuko asebetetzen ez badu. Bere emakume roletik espero dena emango du, baina bere estilo eta irizpideei muzin egin gabe. Austen umoreaz eta zeharkako estiloaz baliatuko da “arrazoia vs. emozioak” auzia orriotan plazaratzeko, pertsonaien konplexutasuna agerian jarriz eta “lehen inpresioak” okerrak izaten direla agerian utziz, hasieratik harroa dela pentsatzen dugun pertsona ez delako beti eta bakarrik horrelakoa, eta berdin gertatzen da aurrejuzkuak dituenarekin ere.\nMoralesek Ch. Perkins-Gilmanen Hormako paper horia eta V. Woolfen Emakumeen lanbideak edo Etxeko aingerua hiltzea argitaratu ditu EDO! argitaletxean orain dela ia 20 urte Austenen liburu hau itzuliz hasi zuen bideari jarraiki, bere hitzetan “isildutako ahotsak argitara ateratzeko helburuarekin, emakumeek idatzitakoak eta generoaren ikuspegitik ekarpen bat egiten duten lanetan dauden pentsarazteko tresnak euskaraz jartzeko xedearekin: izenak duena izana duelako eta sarea egitea delako garrantzitsuena”. Helburu horrekin gomendatzen dugu klasiko hau eta baita beste helburu batekin ere; Austenen hizkuntza eta kultura darabiltenek dioten moduan “slow food” eta “food for thought” pentsamenduekin bat egin dezagun, une batez bederen. Ellen Kuzwayoren lan bateko izenburuak dioen moduan Siéntate y escucha, liburua hartu, eseri zaitez denboraz, eta irakurri Austenek kontatu nahi dizuna bere garaiko jendearen ohiturei buruz. Zenbait gauza ez baitira hainbeste aldatu azken bi mendeotan. Ez duzu uste?


Albisteak - Altzairu herdoilgaitzezko iragazki elementuaren ezaugarriak\nAltzairu herdoilgaitzezko iragazkien elementuak plisatutako iragazki-elementutan eta sare sinterizatuko iragazkien elementuetan banatzen dira. Altzairu herdoilgaitzezko iragazki-elementuen ezaugarriak aurkeztuko ditugu.\nElementu metalikoen iragazkiaren ezaugarriak hauek dira: tenperatura eta presio altuan erabil daiteke; egokia presio baxuko atzera garbitzeko eta birsortzeko.\nKonformazio metodo desberdinen arabera, sare metaliko zauritutako iragazki elementuan, sare metaliko (feltro) tolestutako iragazki elementuan, plaka metaliko sareko iragazki elementu sinterizatuan, metalezko hauts sinterizatutako iragazki elementuan, metalezko ziria hariztatutako iragazki elementuetan banatzen da. Ezaugarri desberdinak jarraian azaltzen dira.\n(1) Sare metalikoa zauritutako iragazki-elementua: 10 ~ 000pum iragazketa-tasa; erabiltzeko benetako eskakizunen arabera, euskarri sareko geruza egitura desberdinak hauta daitezke iragazkiaren barruan eta kanpoan. Normalean, iragazketa-presioa baxua denean eta maiz atzera garbitu behar izaten da.\n(2) Sare metalikoa (feltroa) iragazkizko elementu tolestua: 5 ~ 300um iragazki-tasa duena; tolestu ondorengo iragazki-area asko handitzen da, eta iragazki-elementuaren indarra ere asko hobetzen da. , Normalean iragazketa-presioa handia eta zikinkeriari eusteko ahalmen handiagoa eskatzen duten egoeretan erabiltzen da; batez ere iragazki elementua kentzea eta garbitzea ahalbidetzen duen aplikazioa; zuntz kimikoan, 10MPa baino gehiagoko presioan lan egin dezakeen urtutako iragazki elementu bat ere eskaintzen du.\n(3) Plaka metaliko sareko iragazki sinterizatua: iragazkiaren zehaztasuna 5 ~ 200pum; geruza anitzeko iragazki-pantaila sinterizatuz (barneko eta kanpoko guardia-pantaila barne) tenperatura altu eta presio altuaren baldintzapean sortutako iragazki-plakak presio-diferentzia handia jasan dezake eta gainazaleko iragazketa Ezaugarriak mantentzen ditu. Beraz, erraz garbitzen da. Normalean, iragazkiaren presio aldea handia denean eta lineako atzera maiz egin behar da.\n(4) Metal hautsa iragazteko elementu sinterizatua: iragazkiaren zehaztasuna 0,5 ~ 100pum; tenperatura altuetan eta baldintza altuetan metalezko hautsa sinterizatuz osatutako iragazki geruzak presio diferentzia handia jasan dezake. Osatutako iragazki geruzak lodiera norabidean iragazketa sakonaren ezaugarriak dituelako, beraz, ez da erraza garbitzen, baina iragazketa zehaztasun handiagoa du eta zikinkeria eusten duen aldi bakarreko ahalmen handiagoa du. Normalean iragazteko zehaztasun handia behar den lekuetan erabiltzen da, eta ezpurutasunak partikula bigunak edo substantzia koloidalak dira, erabili ezin diren metalezko iragazki-elementuak baino, eta lineako 3 eta 5 atzerapen onartzen dira.\n(5) Metalezko ziri alanbrea zauritutako iragazkiaren elementua: iragazkiaren zehaztasuna 25 ~ 5000pum da, ziri alanbrearekin etengabe zauritzen dena, indar handikoa eta emari ahalmen handia duena. Behin eta berriz erabil daiteke eta ondo funtzionatzen du. Bereziki egokia da Feichaok abiarazitako atzera garbitzeko iragazketa sistema guztiz automatikoen LAC eta SAS serieetarako.\nAurrekoak altzairu herdoilgaitzezko iragazki elementuaren ezaugarriak dira.


Poztu zaitezte! • ZUZEU\nUrtero-urtero kaleratzen dute bestsellerrak maite ez ditugunontzako bestseller erakargarriren bat. Aurten, Stéphane Hesselen “Haserretu zaitezte!”ren txanda izan da. Giza Eskubideen Aldarrikapen Unibertsalaren hamabi erredaktoretako batek injustiziaren aurrean sumintzera xaxatzen gaitu, harridura ikur eta guzti. Ezin uka izenburu zoragarria ez duenik. Ezin uka une batez sinetsi ez nuenik mundua aldatzeko gai izan zitekeela. Eta jakina, erosi egin nuen.\nNahiz eta frantsesez kaleratu bezain pronto euskaratua izan den, hamarkada batzuetako atzerapenarekin iritsi zaigu euskaldunoi panfletoa. Ukatutako herriari, aspaldi ukatu baitzaio baita haserretzeko eskubidea ere. Diotenez, izan zen haserretu eta harriak patriketan kalera irteten zen herri bat. Ondoren, antolakuntzak emozioen bat-batekotasuna ordezkatu zuen, eta jendeak, abstrakzioak aldarrikatuz ikasi zuen oinez. Handik ez askora, eta sarraskiak ebitatze aldera, haserrea erakusteko baimena eskatzea hobetsi zen. Aurrerantzean, haserrarazten gintuen gobernuaren poliziak zedarrituko zituen manifestazioak eta legez onartutako irainak soilik ziren oihukatuko. Segidan etorri zen manifestazio isilen garaia: okasiorako jantzita eta pipa zorroa aldean, sumindura bolanten auziak edo euskararenak sortua zen ahaztu zitzaigun, baina aurrera jarraitu genuen. Hura ere amaitu zen. Eta haserretu egin ginen haserrarazten gintuzten haiei haserrea erakusteko baimena eskatuta ere ez zigutelako ematen eta gure aldarriak entzunarazi genituen haserretzen utzi ez izanak sorturiko haserrea bideratzeko manifestazioetan.\nPixka bat erridikulua da dena. Pixka bat aztoragarria. Gurean aspaldi amaitu dira haserrerako garaiak. Gurean pozaren garaia heldu da. Edo hobe, pozaren garaiari heldu behar diogu. Ongi pentsatuta ez da hain plan txarra.\nHamaika motibo ditugu ospatzeko. Harro egoteko moduko zientoka lagun. Milaka dira asmatutako proiektuak eta oraindik asmatu gabekoak.\nBehinola haserrea nola, gure poza konstituzionala den ala ez dabiltza kalibratzen orain. Espetxetik irtendakoari ongi etorri festa bat egitea, ospitalean dagoenari maitasun adierazpen bat egitea edota ihauterietan konpartsek giroa alaitzea, gaiztaginen gauza bilakatu dute, jazarri beharreko jarduera kriminalak.\nEz gaitezen burokraziaren bidezidorretan gal. Ez gaitezen despista. Ez gaitezen haserra poza debekatzen digutelako. Garai berri baten aurrean gaude. Haserra daitezela haiek.\nIzenburua polita dauka. Eta mundua alda dezake.\nGogoratu: izarrak ez dira lurraren inguruan biraka ari


sagar batzuk dira ia beti dago etxean, batez ere udazkenean. ez da, besterik gabe, bada, beraz, gaixo edo esfortzu handirik zerbait tea, erabilgarri dagoen gozoak egiteko gabe nahi tarta sagarrak errezeta. Azkar postre bat prestatu behar duzu ustekabeko gonbidatuak atarian. Aukerak hala nola plater hainbat izan daitezke.\nPuff alferrak tarta sagarrak\nZerbait ahalik eta azkar prestatzeko behar baduzu, bake hostopila, pastela bertan besterik gabe dezakezu denda bat eta dendan erosi izozkailua erreserba gisa ere. haren Gozogintza bihurtzen da oso zaporetsua. Beraz, errezeta alferrak sagarrak tarta honela: Hartu hostopila xafla, sagarrak handi pare bat, lau azukre, kanela koilarakada, limoi erdi eta azukre apaindu. Orea nahitaez thawed behar da. Preheat berrehun eta hogei gradu labean. Mix azukrea eta kanela, bota limoi zukua. Slice sagarrak, muina kendu ondoren. xerra bakoitza arretaz azukre nahasketa filmatzeko.\nRoll pasta laukizuzena, bi zatitan moztu eta horiek ezarritako paper gozogintza on. ongi josia sagarrak gainean. Top, gehitu pixka bat Gainerako azukre nahasketa eta labean bidali hamabost minutuz. Noiz orea urrezko ñabardura eta igoera lortuko tamaina, aktibatuta daiteke off. Prest pastela azukre-hautsa bota.\nkefir on sagarrak alferrak tarta\nhau egiteko postrea azkar hartu hiru oilasko arrautzak, azukrea kopa bat, hirurogeita gurina gramo, ehun eta berrogeita hamar jogurt edo gazi-krema, irina, hauts gozogintza, sagarrak, kanela gramo. sagarrak eta irina kopuruak ezin begi zehaztu daiteke. Fruta beren halves gainazal itxi zitekeen bezala moldera, eta bertan, bake-tarta izango duzu hartu behar. Nahastu arrautzak, gurina eta azukrea, nahasgailu edo irabiagailuan batekin irabiatu, jogurt gehitu, irina gehitu, beraz, orea sendotasuna lodia krema garratza bat bezalakoa zen, gozogintza hautsa gehitu eta Guztiak whisk berriro. Forma eskuila gurina eta semola hautseztatu, pour pasta bat sartu. At sagar erdi egin ebakidura paralelo, jarri du zuritu proba up gainean. Sprinkle batera azukrea eta kanela eta bake buruz berrogei minutu.\nVarsovian alferra sagarrak tarta\nHartu hiru laurden irina, semola baso bat, gozogintza hautsa, kanela, bainila, sagar batzuk, zazpi azukre hautsa koilarakada, lau koilarakada olio kopa. Nahastu glas azukrea semola eta irina, hauts gozogintza eta bainila gehitu eta irabiatu. Zuritu sagarrak eta grate, azukrea eta kanela. Grease gozogintza plater olioa, irina nahasketa geruza eta sagarrak birrinduta lehortzen beraz goiko eta beheko geruza irina dauka, gurina pieza gainean jarri eta preheated labean bidali hogeita bost minutu berrehun hamar gradu tenperaturan jarri. Hoztu alferra sagarrak tarta zerbitzatu berehala, azukre hautsa appaindua.\nMahai Russian erregina -sterlyad labean errea.\nEzagunak eta ezezagunak zainzuriak. prestaketa\nAza sauerkraut zopa Errezeta - folk sukaldaritza soiltasun findu\nMultivarka ere Juicy eta gozoak Belyashi prestatzeko?\nNola gerezi "Orientazio bilera" from jam prestatzeko hezurrak, eta horiek gabe,\nNola aurkitu MTSren gainerako minutuak: frogatutako metodoak\nOlinpiadak 1980 domina sailkapena, jaitsi ziren historian\nGogokoenak patata eta haragi\nWindows 7 sistema eragilea eta bere onurak\nPintura "Harvest" Plastov deskribapena. Irakurtzeko Sample\nNola apartamentuan bugs suntsitzeko? bedbugs aurkako borrokan: tresnak, berrikuspen\nStripes - Zer da hau? jatorria eta xedea\n"Park Dzhuzeppe" - en San Petersburgo helbidea, menu, mahai erreserba, berrikuspen jatetxe bat\nIltze plaka distrofia: arrazoiak, motak, tratamendu\nSoursop fruta: exotikoak buruzko egia osoa


Zaldunbordako egitasmoari eusten dio oraindik Hondarribiko Udalak, EAJrekin bozei esker | Ekonomia | Naiz\nZaldunbordako egitasmoari eusten dio oraindik Hondarribiko Udalak, EAJrekin bozei esker\nHondarribiko Udal Batzarrak berretsi egin du Zaldunbordako «makrooutlet»aren egitasmoa, nahiz hasieratik oinarri zuen plangintza baztertu duen, kontu teknikoak argudiatuta. EAJko bederatzi zinegotziek hartu dute erabakia.\nZaldunbordako egitasmoaren aurka sortu den plataforma. (Andoni CANELLADA | FOKU)\nAste honetan jakin da Hondarribiako Udalak Zaldunbordako «makrooutlet»aren egitasmoa sustengatzen zuen hasierako dekretua bertan behera utzi duela, baina orduan jada iragarri zuen oposizioak horrek ez zuela proiektua baztertzea suposatuko.\nHalaxe baieztatu da ostegun gauean eginiko Udal Batzarrean. Egitasmoarekin aurrera jarraitzeko erabakia hartu du gehiengoak, EAJko bederatzi zinegotziek alegia. Onarturiko ebazpenak dioenez, «positibo»tzat jotzen da Zaldunbordakoa, hiru aldagai aipatuz: ekonomia suspertuko duela, lanpostuak sortuko dituela eta kutsatutako Zaldunborda Gaineko lurrak garbitzea ahalbidetuko duela.\n«Beste edozein egitasmo»rekin gertatzen den bezala, legea beteko dutela erantsi dio Udal Batzarrak. Gasteizko Legebiltzarrak EAEn komertzio gune handiak mugatzeko akordioa onartu baina egun bat leheneago abiatu zuen proiektua Hondarribiako Udalak, orain alde batera utzi den baina berrartu nahi den planaren bitartez.\n«Makro-outlet» horren aurka dira bai Hondarribiako dendariak, bai eta gainerako udal taldeek ere: osteguneko batzarrean ebazpen horren aurka eman dute boza Abotsanitzek, PSEk eta EH Bilduk.\nHasierako proposamenean behintzat, 25.000 metro karratuetan 100 denda inguru jartzea aurreikusten zen, eta 2.000 lanpostu sor litezkeela aipatzen da.


Haurrak sarean: non dago muga? | Bizigiro | Berria\n1 -- / EZEZAGUNA Tamaina handiagoan ikusi\nFrantziako Senatuak haur influencer-en eskubideak babesteko lege proiektu bat aurkeztu du uda aurretik; hain justu, 16 urtetik beherako gazteen irudien «ustiapen komertziala» arautu nahi dute, garapen fasean dauden adin txikikoen intimitatea eta ohorea babesteko asmoz.\nHala, lege hutsune bat bete nahi dute, eta sare sozialetan hedatutako irudien bitartez sortzen diren irabazien kudeaketa arautu. Zineman, telebistan eta bestelako ikuskizunetan agertzen diren haurren eskubideak araututa daude, baina horri influencer-en kasua erantsi nahi diote. Legea indarrean sartuz gero, Haur Animazioen Komisioak onartu beharko luke 16 urtetik beherako haurren irudien erabilera oro. Sare sozialen eta plataforma digitalen arduradunek kontu baten erabileraren inguruan informatzeko protokoloak sortu beharko dituzte, eta adin txikikoen argazkiak eta bideoak identifikatzeko eta ohartarazteko sistema bat prestatu.\nLegeak abiada bizian ugaldu den fenomeno bati erantzun nahi dio, baina ez da lan makala izango bermeak ezartzea. Izan ere, Internet oso tresna azkarra da, eta klik bakarrean eta oso erraz heda daiteke edozein irudi. Gainera, mundu mailakoa da sarea, eta herrialde bakoitzeko justizia sistema ezberdina da; ondorioz, hartu daitezkeen lege neurriak ere tokian tokikoak dira.\nGeroz eta famatuagoak, aberatsagoak eta ugariagoak. Influencer kopurua abiada bizian hazi da azken urteetan, sare sozialak ugaritu eta hedatzearekin batera. Influencer-ek euren eguneroko bizitza sare sozialetan kontatzen dute, eta zenbat eta famatuagoak eta ezagunagoak izan, hobe. Marken akuilu dira, eta herritarren kontsumo erabakietan eragin nabarmena dute. Askoren erreferente dira.\nHaurren kasuan ere, asko dira sare sozialetan jostailuak, marrazki bizidunak eta bideo jokoak sustatzen dituztenak. Erabiltzaile gazte horiek marka askoren harrobi bihurtu dira, espresuki haurrentzakoak diren produktuak haurrek saltzen dituztelako. Diru kopuru handiak irabazten dituzte markek sustapen horiei esker, jarraitzaile eta eragin nabarmena baitute. Irudia dute lanabes eta jardunaren oinarri, eta, printzipioz, norberak erabakitzen du jartzen dituen bideo eta argazkien edukia. Haurrak direnean, ordea, zer erabaki gaitasun dute? Non dago sortzen eta jartzen duten edukiaren gaineko kontrola?\nSare sozialetan jartzen diren argazki eta bideoak mundu digitalean murgiltzen direnean, igorlearen kontroletik at dagoen eremuan sartzen dira. Atal fisikotik teknologikora egiten dute salto, eta edonon, edonoiz eta edonola heda daitezke.\nLegez, zenbait muga ezarrita daude dagoeneko. Europako Batasuneko datu pertsonalen babesa arautzen duen legeak 16 urtetan ezartzen du sare sozialak nork bere kabuz kudeatzeko muga. Hots, 16 urtetik beherako haurrek ezin dute euren kabuz kudeatutako konturik izan sare sozialetan. Bestalde, herrialde bakoitzak muga hori arintzeko aukera dauka. Esaterako, Hego Euskal Herrian 14 urtetan dago ezarrita muga, eta Ipar Euskal Herrian, berriz, 15 urte da minimoa. Errealitatea, baina, korapilatsuagoa da. Jesus Soler Global Factory aholkularitza enpresako zuzendari juridikoa da, eta datu pertsonalen babesean espezializatutako abokatua. Ohartarazi du muga hori betetzeko baliabiderik ez dagoela: «Sare sozialen kudeatzaileek azaldu izan dute, iragazkiak badituzten arren, erraza dela horiek gainditzea eta adinaren muga hori zorrotz betetzea oso zaila dela». Gainera, Europako Batasuneko legeari dagokionez, adibidez, sare sozial hori esparru juridiko horretatik at dagoen herrialde batean sortu bada, herrialde horretako legea aplikatuko da.\nDatuak argigarriak dira. Unicefek argitaratutako datuen arabera, munduko sare sozial erabiltzaileen %33 adin txikikoa da. Ryan, esaterako, 7 urteko haur estatubatuar bat da, eta 3 urte zituenetik du Youtube-ko kanala. Ryan Toy izeneko kanalean, jostailuak ireki eta erakusten ditu haurrak. 11 milioi dolar (9.276.047 euro) irabazten ditu urtean. 15 milioi harpidedun baino gehiago ditu. MattyBRaps-ek 11 urte ditu, eta abestiak jartzen ditu Youtuben. Hilean 120.000 dolar (101.189 euro)eskuratzen ditu, eta 50 milioi harpidedun ditu bere kanalean. Antzeko kasu ugari daude munduan, eta, normalki, diru hori gurasoek kudeatzen dute.\nSolerrek ohartarazi du legeak zenbait zehaztapen egiten dituen arren, gehiegikeriaren muga zehaztea nahiko zaila izan daitekeela: «Legeak ezartzen duena da adin txikikoaren eskubideren urratzen bada, edo irudi horiek bidegabe erabiltzen badira, fiskaltzak esku hartu dezakeela». Halere, uste du gurasoen kasuan oso zaila dela neurtzea noiz gertatzen den «gehiegikeria», bereziki alor digitalean. «Badirudi mundu fisikoan marra gorriak argiago daudela, baina irudi digitalaren kasuan egokiaren eta desegokiaren arteko muga oso lausoa da».\nAna Isabel Perez EHUko Zuzenbide fakultateko irakasleak azaldu du badagoela babesa indartzen duen zehaztapen bat: «Irudi baten erabilera baimendua izan arren, kontsideratzen bada irudi horren hedapenak haurraren izen ona eta ohorea urratu dituela, edo bere interesen aurkakoa dela, erabilera ez-legitimoa da».\nSalaketa formal bat jartzea izan liteke adin txikikoen eskubideak babesteko biderik eraginkorrena. Datu pertsonalen babeserako legeak ez ezik, adin txikikoen eskubideen legeak ere babesten dituelako haurrak. Munduan izan dira zenbait kasu. Esaterako, Austriako neska batek bere gurasoak salatu zituen 18 urte bete bezain laster; izan ere, Facebooken bere haurtzaroko 500 argazki baino gehiago aurkitu zituen gazteak. Gurasoei argazkiak ezabatzeko eskatu zien, baina ez zituzten ezabatu, eta, azkenean, datu pertsonalen babeserako legea oinarri hartuta salatu zituen. Izan ere, adin nagusikoa izanda, gazteak eskumen oso dauka bere irudiaren hedapena eta erabilera kudeatzeko.\nHaur batzuk gurasoen bitartez heltzen dira influencer izatera, eta beste zenbaitek euren kabuz aurkitzen dute mundu hori. Iban Garcia azkoitiarrak (Gipuzkoa) 2011n ezagutu zuen Youtube plataforma, 11 urte zituenean. «Ezjakinean hasi nintzen bideoak kargatzen, saltsan», azaldu du Garciak. Horrela, birritan pentsatu gabe eta zertan ari zen ondo jakin gabe aurkitu zuen sare sozialen mundua. Apurka, hazten hasi zen bere influencer sena. «Gero, ikusi nuen jendeak grabatzen zuela bere burua etxean, eta pentsatu nuen: zergatik ez?». Gogoan du «isilpean» gorde zuela bere izaera digitala, eta gurasoei ere ezer gutxi kontatu ziela. 21 urte ditu Garciak egun, eta 104.000 jarraitzailetik gora Instagramen.\nOro har uste badu ere ez diola inork bere eskubideren bat urratu, kontziente da sarean dauden arriskuez eta mehatxuez. «Egia da ni hasi nintzenean Influencer mundua nahiko ezezaguna zela eta jendeak ez zuen ulertzen zertan ari nintzen». Izan ere, irudiaren hedapenak inguru hurbilean ere eragin dezake. «Hasieran, batez ere, nahiko gaizki pasatu nuen ezagunen edota ikaskideen kritika asko jaso nituelako. Gero ikasi nuen kritika horiek albo batera uzten». Garciaren kasuan, gurasoek hasieran ez zutenez ezer jakin, ez da inolako manipulaziorik egon. Are, Maite Aizpuru —Iban Garcianen ama— semearekin batera ari da gaur egun bideoak egiten: «Ni ere animatu naiz, semearekin parte hartzen dut bideoetan, eta hori bada niretzat bera babesteko modu bat». Aizpuruk beti ikusi du begi onez semearen jarduna, uste baitu «gustura» dagoela. Baina ezinegona badu, eta aitortu du batez ere hasieran zalantza asko zituela. «Guztiz mundu ezezaguna zen niretzat, eta, bai, sortzen zidan mesfidantza, eta oraindik ere badut beldur puntu bat; nik beti esaten diot: 'Iban, hankak lurrean!'». Semeari norbaitek iruzur egiteak kezkatzen du Aizpuru, esaterako.\nAma beti ondoan izan duela baieztatu du Garciak eta ,ondorioz, «mugak» berak ezarri dizkiola bere buruari. «Markekin, adibidez, orain oso argi dut nik erabiliko nituzkeen produktuak bakarrik sustatuko ditudala, gazteagoa nintzenean errazago itsutzen nintzen». 16 urte zituenetik manager bat ere badu Garciak, eta hark egiten du marken eta gaztearen arteko bitartekari lana. «Nire irudia zaintzeko modu bat ere bada, ez baita oso txukuna ni neu izatea markekin negoziatzera doana». Adin txikikoa zenean, diru trukerik ez zegoen markekin, eta produktuak eskuratzearen truke egiten zituen sustapen iragarkiak.\nOrokorrean, egindako bidearekin pozik dago Garcia, eta uste du ekinean ikasi duela. «Gauza batzuk orain kontzienteki zaintzen ditut: nik erabakitzen dut zer ezagutarazi nahi dudan eta zer intimitatean gorde; adibidez, arazo pertsonalak, nire lagunak, nire arreba... ez dira nire bideoetan inoiz agertzen». Esperientzietatik ikasi du:«Gogoan dut behin, nahigabe, nire etxeko ataria grabatu nuela. Bideoa kargatu nuen, eta, gero, jendea etorri zitzaidan etxera txirrina jotzera; ordutik, tentuz aztertzen dut bideoan zer ageri den».\nFormakuntza eta ezagutza\nLegearen moldaketan eta egokitzapenean ez ezik, hezkuntzan ere jarri behar dela arreta uste du Perezek. «Garrantzitsua litzateke kontzientziazio lan bat egitea, haur eta gazteei gaiaren inguruko informazioa helaraztea». Horrez gain, Perezek uste du ez dagoela arazoaren inguruko ardura kolektiborik: «Gehiago ikertu behar da gaiaren inguruan, eta ikusgarritasuna eman; gizartea ez da ari arazoa bere gain hartzen».\nSolerrek uste du, legeak lagun dezakeen arren, ia ezinezkoa dela kontrol osoa edukitzea; horregatik, esplikatu du ondo neurtu behar direla haurren irudi horien hedapenaren onurak eta kalteak: «Balantzan jarri behar da, ea zenbateraino merezi duen arriskatzeak, ea adingabeen babesaren ikuspegitik benetan merezi duen irudi horiek hedatzeak».


Excideuil - Wikipedia, entziklopedia askea.\nExcideuil (frantsesez eta ofizialki: Excideuil) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 1207 biztanle zituen.\nCanton of Excideuil (en)\n45° 20′ 12″ N, 1° 02′ 58″ E / 45.3367°N,1.0494°E / 45.3367; 1.0494Koordenatuak: 45° 20′ 12″ N, 1° 02′ 58″ E / 45.3367°N,1.0494°E / 45.3367; 1.0494\nClermont-d'Excideuil, Saint-Médard-d'Excideuil, Saint-Raphaël eta Saint-Martial-d'Albarède\n1.177 (2017ko urtarrilaren 1a)\n659 (%56) 518 (%44)\n2007an Excideuil udalerrian erroldatutako biztanleak 1.323 ziren. Familiak 586 ziren, horien artean 265 pertsona bakarrekoak ziren (84 bakarrik bizi ziren gizonak eta 181 bakarrik bizi ziren emakumeak), 173 seme-alabarik gabeko familiak ziren, 100 seme-alabak dituzten bikoteak ziren eta 48 seme-alabak dituzten guraso-bakarreko familiak ziren.\n2007an 759 etxebizitza zeuden, 588 familiaren etxebizitza nagusia ziren, 79 bigarren erresidentzia ziren eta 93 hutsik zeuden. 578 etxeak ziren eta 180 apartamentuak ziren. 588 etxebizitza nagusietatik 337 bere jabearen bizilekua ziren, 242 alokairuan okupaturik zeuden eta 9 doan lagata zeuden; 37 etxek gela bat zuten, 36 etxek bi zituzten, 103 etxek hiru zituzten, 159 etxek lau zituzten eta 252 etxek bost zituzten. 363 etxek euren parking plaza propioa zuten azpian. 288 etxetan ibilgailu bat zegoen eta 159 etxetan bat baino gehiago zituzten.\nExcideuil udalerriko biztanleria-piramidea 2009an .\n2007an lan egiteko adina zuten pertsonak 665 ziren, horien artean 452 aktiboak ziren eta 213 inaktiboak ziren. 452 pertsona aktiboetatik 403 lanean zeuden (212 gizon eta 191 emakume) eta 49 langabezian zeuden (20 gizon eta 29 emakume). 213 pertsona inaktiboetatik 101 erretiraturik zeuden, 56 ikasten zeuden eta 56 "bestelako inaktibo" gisa sailkaturik zeuden.\n2009an Excideuil udalerrian 574 unitate fiskal zeuden, 1.078,5 pertsonek osaturik. Pertsona bakoitzeko diru-sarrera fiskalaren mediana urteko 16.380 euro zen.\n2007an zeuden 127 komertzioetatik, 2 erauzte enpresak ziren, 5 janari enpresak ziren, 8 bestelako produktu industrialen fabrikazioko enpresak ziren, 10 eraikuntza enpresak ziren, 41 ibilgailuen saltze eta konpontze enpresak ziren, 4 garraio enpresak ziren, 6 ostalaritza eta jatetxe enpresak ziren, 7 finantziazio enpresak ziren, 4 higiezinen enpresak ziren, 7 zerbitzu enpresak ziren, 19 administrazio publikoko enpresak ziren eta 14 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 37 zerbitzu publikoetatik, 1 Ogasun Publikoaren administrazio bulegoa zen, 1 posta bulegoa, 4 banku bulegoak, 1 funeraria, 6 ibilgailuen konpontzeko eta nekazaritza tresnetako lantokiak, 1 autoeskola, 2 igeltseroak, 3 margolariak, 1 zurgina, 1 argiketaria, 1 eraikuntza enpresa, 6 ile apaindegiak, 1 albaitaria, 3 jatetxeak, 2 higiezinen agentziak, 1 tintoreria eta 2 apaindegiak.\n2009an zeuden 25 establezimendu komertzialetatik, 1 supermerkatu zen, 2 120 m2 baino gutxiagoko dendak, 2 okindegiak, 2 harategiak, 3 liburu dendak, 5 arropa dendak, 2 zapata-dendak, 1 elektrotresna denda zen, 1 kirol-denda zen, 1 lur eta paretak apaintzeko denda zen, 2 drogeria, 2 bitxi-dendak eta 1 lore-denda zen.\n2000. urtean Excideuil udalerrian 13 nekazaritza-ustiategi zeuden, 54 hektarea erabiltzen.\n2009an tratamendu laburretarako ospitale 1 , iraupen erdiko (jarraipen eta errehabilitazio) tratamenduetarako ospitale 1 bat, 2 botika eta anbulantzia 1 bat zegoen.\n2009an haur-eskola 1 eta lehen-hezkuntzako eskola 1 zegoen. Excideuil udalerrian1 Bigarren Hezkuntzako ikastetxea eta 1hezkuntza orokorreko lizeoaBigarren Hezkuntzako ikastetxeetan 403 ikasle zeuden eta hezkuntza orokorreko lizeoetan 159.\nSaint-Médard-d'Excideuil (1,7 km)\nSaint-Martial-d'Albarède (1,8 km)\nClermont-d'Excideuil (3,1 km)\nSaint-Pantaly-d'Excideuil (3,7 km)\nSaint-Raphaël (4,1 km)\nPreyssac-d'Excideuil (4,1 km)\nSaint-Germain-des-Prés (4,8 km)\nAzken aldaketa 6 abendua 2020(e)an, 21:17(e)tan\nOrriaren azken aldaketa: 6 abendua 2020, 21:17.


Araudia eta ezaugarri osasungarrien adierazpenak | Consumer\nAraudia eta ezaugarri osasungarrien adierazpenak\nEuropako Batzordeak elikagaietan karbohidratoen maila egokiak proposatu ditu propietate osasungarrien adierazpenak egiteko\narabera: Asteartea, 2013ko abenduaren 10a\nElikagaien Segurtasunerako Europako Agintaritzak (EFSA) positiboki baloratu du ezaugarri osasungarrien deklarazioa, zerebro-funtzioak mantentzeko karbohidratoek duten eraginari buruz, 1924/2006 eta 432/2012 araudien ildotik. Hala, adierazpen horren erabilera-baldintza egokiak proposatzen dituzte, eta egunean 130 gramo karbono glukoemiko hartzen dituzte, garuneko glukosa-beharrak asetzen dituztenak. Horrela adierazten da 1018/2013 Araudian. Artikuluak azaltzen du zertan diren aldaketa berri horiek eta okerreko mezuak saihesteko aplikatzen diren prebentzio-neurriak.\nEuropako Batzordeak argi eta garbi adierazi du karbohidratoek zerebro-funtzio normala izaten laguntzen dutela, eta hala ezarri dut 1018/2013 Araudian. Zehazki, honako hauek dira aitorpena erabiltzeko baldintzak:\nProduktu batek adierazpen hau eraman dezan, kontsumitzaileari jakinarazi beharko zaio egunero 130 gramo karbohidrato hartzen dituela iturri guztietan.\nAdierazpen hori erabili ahal izango da, gutxienez, 20 gramo karbohidrato dituzten elikagaietan, gizakiek metabolizatzen dituztenak, polialkoholak izan ezik, zati kuantifikatu bakoitzeko, eta bat datozenak “AZUKRE GUTXIKO” edo “AZUKRE ERANTSIRIK GABEKO” propietate nutritiboekin, 1924/2006 (EE) Erregelamenduaren eranskinean ageri direnak.\nAzukrea ez da erabiliko% 100eko azukre-edukia duten elikagaietan.\nLegeak berritasunez onartutako elikadura aitorpenen katalogoa zabaldu egin da\n432/2012 Erregelamenduaren bilakaeran beste urrats bat egin genuen, onartutako aitorpenen katalogoa zabaldu egin baitzen. 2014ko udaberrian ikusiko dugu nola aurkezten den gizartean karbohidratoek funtzio garun normala eta onarpen maila izaten laguntzen dute, bai industriaren aldetik, bai kontsumitzaileen aldetik. Bilakaera adierazpen mota horretarako aurreikusitako 1924/2006 (EE) Erregelamenduaren 13. artikuluan oinarritzen da. Ezarritako prozeduraren ondoren, 432/2012 (EB) Erregelamendua (baimendutako aitorpenen zerrenda) aldatu da, 2013ko urriaren 23ko 1018/2013 Erregelamenduaren bidez.\nMezu okerrak saihesteko prebentzio-neurriak\nArgi eta garbi mugatu da azukre gutxi duten elikagaiei edo azukrerik erantsi ez zaien elikagaiei aipatu aipamena, nahiz eta azukre horiek modu naturalean agertu. Prebentzio horiek mezu oker edo kontraesankor bat geldiarazteko eta elikagaiak modu naturalean dauzkatenak ez diren azukreak kontsumitzeko sustapena geldiarazteko hartzen dira.\nOrain aipatuko dugun aipamena 2014ko maiatzetik aurrera izango da indarrean (1018/2013 Araudia 2014ko maiatzaren 13tik aurrera aplikatuko da). Enpresek sei hilabete dituzte baldintza horietara egokitzeko, aitorpen hau erabili nahi izanez gero.\nadierazpen osasungarria aitorpenak etiketa normativa-eu saka


NextGenerationEU: Europako Batzordeak Lituaniaren 2.2 mila milioi euroko berreskurapen eta erresilientzia plana onartzen du - EU Reporter\nEuropako Batzordeak Lituaniaren suspertze eta erresilientzia planaren balorazio positiboa egin du. Urrats garrantzitsua da EBk 2.2 mila milioi euroko dirulaguntzak berreskuratzeko eta Errezilotzeko Instalazioaren (RRF) laguntzetan. Finantzaketa horrek Lituaniaren suspertze eta erresilientzia planean zehaztutako inbertsio eta erreforma neurri erabakigarriak ezartzen lagunduko du. Funtsezko papera izango du Lituania COVID-19 pandemiatik indartsuago atera dadin.\nRRF NextGenerationEUren muina da, 800 milioi euro emango ditu (egungo prezioetan) EB osoan inbertsioak eta erreformak egiteko. Lituania plana aurrekaririk gabeko EBko COVID-19 krisiari emandako erantzun koordinatuaren zati da, Europako erronka arruntei aurre egiteko trantsizio berdeak eta digitalak hartuz, erresilientzia ekonomikoa eta soziala indartzeko eta Merkatu Bakarraren kohesioa indartzeko.\nBatzordeak Lituaniaren plana ebaluatu zuen RRF Erregelamenduan ezarritako irizpideetan oinarrituta. Batzordearen analisian aztertu zen, batez ere, Lituaniako planean ezarritako inbertsioek eta erreformek trantsizio berdeak eta digitalak onartzen dituzten; Europako seihilekoan identifikatutako erronkak modu eraginkorrean laguntzen laguntzea; eta bere hazkunde potentziala, enplegua sortzea eta erresistentzia ekonomikoa eta soziala indartzea.\nUrsula von der Leyen Batzordeko presidenteak honakoa esan zuen: "Pozik nago Europako Batzordeak Lituaniaren suspertze eta erresilientzia planaren balorazio positiboa aurkeztean. Lituaniaren plana trantsizio digital eta berdeak azkartuko dituzten inbertsio eta erreformetan oinarritzen da. Horrek inbertsio handiak egiten ditu Lituaniako ekonomia iraunkorragoa, dinamikoagoa eta berritzaileagoa izango duten energia garbietan eta abiadura handiko Interneteko sareetan. NextGenerationEUren laguntzarekin, trantsizio digitalaren eta berdearen abantailak denon artean partekatuko direla ziurtatu dezakegu. Zure planarekin jarraituko dugu urrats guztiak zure planak arrakasta izan dezan. "\nLituaniaren trantsizio berdea eta digitala bermatzea\nBatzordearen ebaluazioak Lituaniaren planak bere guztizko zuzkiduraren% 38 bideratzen du klima helburuak lortzea onartzen duten neurrietara. Planak energia berriztagarrien zentralak garatzeko eta energia metatzeko instalazio publiko eta pribatuak sortzeko erreformak eta inbertsioak biltzen ditu. Neurri hauek errepideko garraioko ibilgailu kutsagarrienak desagerrarazteko, energia berriztagarrien kuota garraio sektorean handitzeko eta eraikinen eraberritzeak bizkortzeko erreformekin eta inbertsioekin osatzen dira, material organikoekin egindako berritzeetarako elementu modularrak ekoizten lagunduz.\nBatzordeak Lituaniaren planari buruz egin duen ebaluazioaren arabera, bere esleipen osoaren% 32 bideratzen du trantsizio digitala onartzen duten neurrietara. Planak inbertsio handiak egiten ditu konektibitatean, arreta berezia jarriz abiadura handiko sareen hedapen zabalean eta abiadura handiko 2,000 km konektibitate azpiegitura garatuz landa eta urruneko eremuetan. Planak inbertsio handiak aurreikusten ditu e-gobernantzan eta lituaniar hizkuntzarako AI irtenbideak garatzeko.\nLituaniaren sendotasun ekonomikoa eta soziala indartzea\nPlanak elkarren artean indartzen diren erreforma eta inbertsio multzo zabala biltzen du, 2019an eta 2020an Kontseiluak Lituaniari zuzendutako herrialde berariazko gomendioetan azaldutako erronka ekonomiko eta sozialei guztiei edo azpimultzo garrantzitsuei aurre egiten laguntzen dutenak. .\nOsasun sistemaren erresistentzia, kalitatea, irisgarritasuna eta eraginkortasuna hobetuko direla espero da osasun-instalazioak modernizatzeari, gaixotasun infekziosoetan espezializatutako zentroen garapenari eta osasun-sistemaren digitalizazioari esker. Hezkuntza sistemaren eraginkortasunari eta kalitateari lotutako aspaldidanik aitortzen diren erronkei aurre egiten zaie eskola sarea finkatuz, hezkuntza orokorra modernizatuz, lanbide hezkuntza eta prestakuntza hobetuz, baita helduen ikaskuntzaz ere, goi mailako hezkuntzaren eta ikasleen finantzaketa hobetuz. onarpen sistema eta unibertsitateen ikerketa eta nazioartekotzea sustatu. Berrikuntza sustatzeko dauden agentzien bateratzeak ikerketa eta berrikuntza politikak eraginkorragoak izatea espero da. Gutxieneko diru-sarreren babesaren erreforma, langabezia-aseguruaren estalduraren gehikuntza, prestazioen berrikuspen integrala eta pentsioak indexatzeko mekanismoa hobetzearekin batera, segurtasun sozialaren sarearen egokitasuna areagotzeko eta gizarte-erresilientzia indartzeko ezarri da.\nPlanak erantzun integrala eta behar bezala orekatua ematen du Lituaniak Lituanian bizi duen egoera ekonomikoari eta sozialari, eta, beraz, modu egokian lagundu ohi du RRF Erregelamenduak aipatzen dituen sei zutabeei.\nLituaniako planak Europako zazpi punta-puntako proiektuak proposatzen ditu. Inbertsio proiektu zehatzak dira, enplegua eta hazkundea sortzen duten eta trantsizio bikia lortzeko beharrezkoak diren estatu kide guztientzako ohikoak diren gaiak jorratzen dituztenak. Adibidez, Lituaniak 242 milioi euro inbertitzea proposatu du itsasoko eta lehorreko energia eolikoa eta eguzkikoa sortzeko eta energia biltegiratzeko instalazio publikoak eta pribatuak sortzeko eta 341 milioi euro inbertitzea errepideko garraioko ibilgailu kutsagarrienak desagerrarazteko eta berriztagarrien zatia handitzeko. garraio sektoreko energia iturriak.\nLituaniak ezarritako kontrol sistemak egokitzat jotzen dira Batasunaren finantza interesak babesteko. Planak nahikoa xehetasun ematen ditu nazioko agintariek interesen gatazkak, ustelkeria eta funtsak erabiltzearekin lotutako iruzurrak saihestu, antzeman eta zuzentzeko.\nValdis Dombrovskis pertsonentzako funtzionatzen duen ekonomia batek esan zuen: "Lituaniaren susperraldi planak hazkunde ekonomikoa bultzatuko du eta etorkizunerako oinarri onak jarriko ditu Europak trantsizio berdeak eta digitalak aurrera eramango dituen neurrian. Lituaniako osasun eta hezkuntza sistemak modernizatzea, gizarte babesa indartzea eta zerga eta prestazio sistemaren eraginkortasuna hobetzea du helburu. Plana Europako interes komuneko proiektu garrantzitsuenetara bideratzea onartzen dugu, batez ere energia garbian, hala nola energia eolikoa eta eguzkikoa sortzea eta errepide bidezko garraioko ibilgailu kutsagarriak kentzea. Plan honek Lituania krisiaren ondoren indartsuago ateratzen lagunduko du. Lituaniaren ondoan egongo gara erabat ezartzeko ".\nBatzordeak gaur onartu du Kontseiluaren Exekuzio Erabakiaren proposamena, Lituaniari 2.2 mila milioi euroko diru laguntzak emateko FRRren arabera. Kontseiluak lau aste izango ditu orain Batzordearen proposamena onartzeko.\nKontseiluak plana onartzeak 289 milioi euro Lituaniari aurrefinantzaketan ordaintzea ahalbidetuko luke. Horrek Lituaniara bideratutako zenbateko osoaren% 13 suposatzen du.\nPaolo Gentiloni Ekonomia komisarioak esan zuen: "Lituaniaren planak 2.2 mila milioi euro desblokeatuko ditu Europako laguntzak herrialdeak XXI. Mendeko erronkei aurre egiteko ahaleginetan. Auto elektrikoak kargatzeko puntuetan eta autobus garbietan egindako inbertsioek, eraikinak berritzeak eta zohikaztegiak zaharberritzeak bultzada handia emango diote herrialdeko klimari eta ekologiari ahaleginetan, sektore publiko zein pribatuak abiadura handiko sareak hedatzeaz baliatuko dira, urruneko eremuetan barne. . Bereziki pozten naiz planaren dimentsio sozial sendoa, hezkuntza eta osasun kalitatea hobetzea, langabezia aseguruen estaldura handitzea eta talde ahulenei prestazio osagarriak eskaintzea helburu duten erreformekin ".\nGalderak eta erantzunak: Europako Batzordeak Lituaniaren 2.2 milioi euroko berreskurapen eta erresilientzia plana onartzen du\nLituaniaren berreskurapen eta erresilientzia planari buruzko informazio orria\nLituaniarako berreskurapen eta erresilientzia planaren ebaluazioa onartzeari buruzko Kontseiluaren Exekuzio Erabakiaren proposamena\nLituaniarako berreskurapen eta erresilientzia planaren ebaluazioa onartzeari buruzko Kontseiluaren Betearazpen Erabakiaren Proposamenaren Eranskina


Funtzionaltasunak – Eaudita\nGure tresna aplikazio modularra da, guztiz konfiguragarria eta zure beharretara moldagarria. Zurekin hazten den tresna da, zure kudeaketa modeloa aldatzen den neurrian.\nTresna, berez, bezero batek eta Soluzio Globalek, Negozio Modeloaren bidez kontratatutako lizentzietako edozeinetan doan etortzen diren modulu orokorrez osatuta dago, eta hainbat modulu espezifiko daude\nSoluzio globalak, banaka kontrata daitezkeen modulu desberdinez osatzen dira.\nEnpresen Jarduera Koordinazioa\nKudea ezazu zure enpresaren dokumentazio guztia kontratekin /bezeroekin Ezagu ezazu gehiago\nKudea ezazu zure enpresaren prebentzioa modu eraginkorrean. Ezagu ezazu gehiago\nKudea ezazu modu eraginkorrean ISO 14.001-a ingurumen-prozesuak automatizatuz. Ezagu ezazu gehiago\nSarbideen eta Markaketen Kontrola\nEzar itzazu zure lantokietarako sarbide-eskakizunak eta kontrola ezazu langileen eta ekipamenduen sarbide kontrola. Ezagu ezazu gehiago\nPertsonaliza ezazu zure kudeaketa-modeloa\neGestiona zure enpresara egokitzen da eta etengabe eboluzionatzen laguntzen dizu. Ikusi gehiago\nDefini itzazu baimenak eta sarbideen rolak\nErabiltzaile bakoitzeko eta sarbide-profileko segurtasun maila desberdinak . Ikusi gehiago\nSor ezazu elkarlaneko ingurunea\nZure kudeaketa sistemen dokumentazioa beti eskuragarri eta segurtasunarekin partekatuta Ikusi gehiago\nBI. Negozio Adimena\nSor itzazu zure txostenak Excel-en, modu errazean\neGestiona proaktiboa da, definitu dituzun negozio-txostenak aldizka bidaltzen dizkizu. Ikusi gehiago\nSor eta kudea itzazu zure datuak\neGestionak informazio-alor berriak aplikazioaren elemetnu bakoitzerako definitzea baimentzen dizu.. Ikusi gehiago\nSor ezazu zure berezko sare kolaboratiboa\nKomunikazio kanal bat sortzen du zure langileekin eta zure enpresekin (bezeroak, hornitzaileak, kontratuak…) Ikusi gehiago\nZeharkako moduluak aplikazioaren beraren barruan dauden moduluak dira eta beraien gainerako moduluekin bateratzen dira, laneko arriskuen prebentzio moduluak kontratatzerakoan eta/edo ingurumen-moduluak, dagoeneko irbenbidean sartu dira.\nKontrola eta kudea itzazu\nzure kudeaketa-hauste guztiak negozio- prozesuetan\nKudeaketa-fluxuak eta gertakarien jakinarazpenak definitzen ditu. Negozio-informazioa ustiatzen du. . Ikusi gehiago\nDefini eta kontrola itzazu zure zure negozio helburuen bilakaera\nNegozio arlo bakoitzeko helburuak planifikatzen ditu eta control-adierazleak definitzen ditu bere betetzea kontrolatzeko. Ikusi gehiago\nKudea itzazu egin behar dituzun jarduera eta zeregin guztiak\nBalioztatze ekintza planak, gertakariak, legedia, dokumentazioa, etab. Ikusi gehiago\naldizkako kontrolak kudeaketa prozesuetan\nAuditoretzako txantiloiak sortzen ditu, erabakitzen du zein elementu ikustatu eta emaitzak esplotatu egiten ditu. Ikusi gehiago\nKontrola ezazu eragiten dizun legeriaren betetzea\nKalitateko, ingurumeneko, prebentzioko, industriako eta elikagaien segurtasuneko baldintza legegileak betetzea egiaztatzen ditu. Ikusi gehiago\napp eMoviliza app\nBai Android-erako bai Apple-rako Aplikazioa (IOS)\neMoviliza-k QRren / NFCren bidez langileen eta ekipamenduen markaketen eta sarbideen kudeaketa kontrolatzeko eta koordinazio prozesu osoa kontsultatzeko aukera ematen du. Ikusi gehiago\nBeste zerbitzu-hornitzailekin eta kudeaketa-aplikazioekin egindako alianza estrategikoak (Kanpoko Prestakuntza Zerbitzuak, Prestakuntza Enpresak, Sarbide Kontrolerako Sistemaren Hornitzaileak, Kudeaketa Sofwareko Enpresak etab) aukera ematen dizkigute irtenbide integratuak eskaintzeko, garapenen edo ezarpenen konplexuak beharrik gabe. Lan egin ezazu lehenengo egunetik modu integratuan.\nEzagu itzazu zerbitzuen integrazioei buruzko informazio gehiago\nZure kudeaketa sistemak eGestionarekin modu berezian integratzeko, pertsonalizatutako funtsionaltasunekin eta neurrira, gure integrazio-APIak eskaintzen dizkizugu.\nSofware garatzeko empresa gisa, integrazio irtenbide bat ere zure negozioan sartzen ez bada, ez zaitez kezkatu, behar duzun neurrira integrazioa sortuko dizugu, osatzen den informazioaren segurtasuna bermatuz eta datuen erabilgarritasuna eta integritatea ere.\nEzagu itzazu gehiago mota horretako integrazioak\nKanporatu behar duzu?


Grebara deitu dute Bizkaiko etxez etxeko laguntza zerbitzuko langileek | LAB SINDIKATUA\nZerbitzu Publikoak Zerbitzu Soziokomunitarioa Grebara deitu dute Bizkaiko etxez etxeko laguntza zerbitzuko langileek\nEtxez Etxeko Laguntzaren Zerbitzua, menpeko egoeran bizi diren pertsonentzat funtsezkoa bada ere, gero eta okerrago dago; horregatik guk, zerbitzu hori egunero ematen dugunok, mobilizaziora jo behar dugu, hobekuntza eske, bai arretaren aldetik, bai lan-baldintzen aldetik.\nArretari dagokionez, gure zerbitzuaren jasotzaileak gero eta gehiago dira, eta arian-arian babes-maila jaisten diete. Egin beharreko atazak handitzen dira, eta prestazio-orduak, aldiz, murrizten dituzte. Zerbitzuaren kalitatea, beraz, hondatuz doa argi eta garbi.\nLan-arloari bagagozkio, 5 urte daramagu soldata izozturik, eta lan-eskubideak murriztuta. Enpleguaren behin-behineko tasa handia da, eta lanaldi partzialak ugariak. Malgutasuna gero eta handiagoa denez, lanaren eta norberaren bizitzen arteko kontziliazioa oso zaila bihurtu da. Labur esateko, gure lan-baldintzak prekarioak dira.\nEtxez Etxeko Laguntzaren Zerbitzuko langileok dei egiten diegu herri-erakundeei, beren burua feministatzat duten erakunde horiei, zainketa-lanak egoera prekarioko emakumeen eskuetan ez uzteko. Azken lizitazioetan, eta modu orokorrean, gutxienezko orduko prezioak ezarri beharrean, prezio horiek jaitsi dira, gure sektorea enkante irekian eskainiko balitz bezala. Ez dira bermatu zerbitzualdiko orduak, plantillen kontratuetako lanaldien egonkortasunaren kaltetan. Ez da jaso pertsonal osoaren subrogazioa, eta enpresa azpikontratistek uko egiten diote plantilla osoa subrogatzeari, eta abar.\nHainbat hilabetetan lanuzte partzialak eta mobilizazioak egin ditugu, Bizkaiko udal nagusietan mozioak sustatu ditugu, zerbitzua eta lan-baldintzak hobetze aldera, baina harturiko konpromisoak ez dira oraindik bete. Udalei tinko eskatzen diegu osoko bilkuretan ebatzitakoa betetzeko: baldintza-pleguetan langileen subrogazioa sartzea, eta baita zerbitzua behar bezala emateko lanaldi-orduak ere, aurrekontu-zuzkidura handiagoa, eta abar.\nGure lan-baldintzen gainbehera sektoreko patronalen errua izan da, haiek aldiz etekin itzelak eskuratu dituzte diru publikoaren kontura. Hitzarmena berritzeko izan ditugun bileretan ez dute erakutsi akordiorako borondaterik txikiena ere. Negoziazio-mahaiaren azken bileratik urtebetea baino gehiago igaro da, eta denbora horretan ez dute, ezta zirkinik ere egin. Mobilizazioak egiten hasi baino lehen, eta azken saiakera gisa, patronalak premiatu ditugu negoziazio-mahaiaren bilera bat egitera, eta sektoreari duintasuna itzultzeko pausoak ematera. Bilera hori egiteko zenbait data eman arren, eta ito-puntutik ateratzeko patronalak duen borondaterik eza ikusita, beti luzamendutan dabil-eta, ELA, LAB eta USO sindikatuok ez dugu beste irtenbiderik ikusten greba-deialdia egitea baino. Ondorioz, hurrengo hiru hilabeteetan 13 egunetan greba egiteko deia egiten dugu, blokeo-egoera gainditzearren. Hona hemen greba-egunak:\n•\tUrriak 26 eta 29.\n•\tAzaroak 22, 23, 26 eta 27.\n•\tAbenduak 24, 26, 27, 28, 29, 30 eta 31.\nBizkaiko Etxez Etxeko Laguntzaren Zerbitzuko langileok borrokan jarraitzeko gure erabaki irmoa adierazten dugu berriro. Ez dugu atzera egingo harik eta funtsezko zerbitzu honen prestazio egokia bermatzeko moduko lan-baldintzak lortuko ditugun arte.


Manuel Gurrea, Nafarroako buruzagi liberala — Museo Zumalakarregi Museoa\nManuel Gurrea Erriberrin jaio zen 1790.ean. Frantsesadan gerrilari talde baten buru jarri zen hasieratik, Uxueko priorearen agindupean. Xavier Minak Nafarroako gerrilak antolatu zituenean berarekin bildu zen, baita gero Espoz Mina osabarekin ere. Espozen konfiantzazko guardiaren buru izan zen Gurrea, gero Nafarroako Ehiztarien Erregimentua izango zena.\nXabier MIna. Irudiaren iturria.\nEspoz Minaren 1814ko altxamendu liberalean parte hartu ondoren Frantziara atzerriratu behar izan zuen. Hirurteko liberalean itzuli zen armadan koronel modura ezartzeko. 1823an San Luisen 100.000 semeen aurka borrokatu zuen, berriro ere porrotak atzerrira bidaliz. Oraingoan Londresera joko du, bere lagun Espoz Minarekin batera.\nSan Luisen 100.000 semeak Bidasoa gurutzatzen. Irudiaren iturria.\n1830.eko eraso liberalean ere parte hartu zuen, Espoz Nafarroatik sartu zenean, berak ahalegina Aragoe aldetik egin zuen.\nKarlistadak eztanda egin zuenean armada liberalean komandante bezala engaiatu zen. Borroka ugaritan parte hartu ostean Andoaingo Santa Kruz zubian eraila izan zen.\nManuel Gurrearen eriotza. Irudiaren iturria.\n1835.eko maiatzean karlistek Errege espedizioa hasi zutenean armadaren gehiengoa Madrilera zuzenduz, Esparterok Donostiatik eraso egin zuen Don Carlosen atzetik. Liberalak Andoainera iritsi zirenean geratzen ziren karlistek eutsi egin zuten erasoa. Bertan erori zen Erriberriko militar liberala.\nGurrea erail zuten lekuaren akuarela britainiarra. Irudiaren iturria.\nBere gorpua Britainiar legioak Urgullen zuen hilerrian lurperatu zuten. Egun bere hilobian irakur daiteke:


Berriak Archives - Página 22 de 32 - SANLO EKT\nPublicado el marzo 26, 2018 SanloDeja un comentarioPublicada en Berriak\nMARTXOAREN 23-24-25 – NESKAK Asteburu honetan, ondo bete ditugu aurreikusita geneuzkan helburuak. ESKUBALOI ESKOLAko ALEBINek ondo landutako garaipena lortu zuten Eibarren kontrako derbian (14-10). Gure neskak primeran ari dira jabetzen eskubaloiaren kontzeptuez, eta pozik gaude. MODELTEK taldeko infantilek, berriz, ezin izan zuten garaipena lortu, hau ere Eibarren aurka. Ez ziren partidari entxufatuta egon une batean […]\nPublicado el marzo 20, 2018 marzo 21, 2018 SanloDeja un comentarioPublicada en Berriak\nAste bukaera hontan Euskadiko jubenilen finalak jokatuko dira, bai nesken eta mutilen gure taldeak han izango dira finalak jokatzen. Nesken 4ko finala Zarautzen jokatuko da, ordutegia hurrengoa da: 2018/03/23 17:30 TECNIFUELLE ELGOIBAR – PULPO EK 19:30 BERA BERA – AIALA ZKE 2018/03/24 10:30 PULPO EK – BERA BERA 12:30 TECNIFUELLE ELGOIBAR – AIALA ZKE 2018/03/25 […]\nPublicado el marzo 20, 2018 marzo 20, 2018 SanloDeja un comentarioPublicada en Berriak\nPublicado el marzo 19, 2018 marzo 19, 2018 SanloDeja un comentarioPublicada en Berriak\nMARTXOAK 17-18. NESKAK Jardunaldi arrakastatsua aste honetakoa: Euskadiko txapelketako lauko ﬁnaletarako txartelak lortu dituzte gure hiru taldek, DECA jubenil mutilek, ARILAN kadete neskek eta TECNIFUELLE jubenil neskek. ZORIONAK DENEI!! Eskolako alebinek ezin izan zuten irabazi Oñatik Aloña-Mendiren kontra, baina oso pozik gaude gure neskak asko ari direlako ikasten: jokoan hobetu dute, eta ikasteko gogoz ikusten ditugu, […]\nPublicado el marzo 13, 2018 marzo 13, 2018 SanloDeja un comentarioPublicada en Berriak\nPublicado el marzo 13, 2018 SanloDeja un comentarioPublicada en Berriak\nMARTXOAREN 10-11-KO JARDUNALDIA – NESKAK Jardunaldi zirraragarria gure jokalariek dena eman eta gero eskaini digutena. PNEUMAXeko infantil neskek ezin izan zituzten menpean hartu Zumaian Pulpokoak (22-14). Lehen zati oso serioa egin zuten bai defentsan eta bai erasoan, eta berdinduta iritsi ziren atsedenera (7-7). Bigarren zatian baloi erraz batzuk galdu zituzten, eta jaurtiketetan ere ez zuten […]\nPublicado el marzo 6, 2018 SanloDeja un comentarioPublicada en Berriak\nPublicado el marzo 5, 2018 marzo 5, 2018 SanloDeja un comentarioPublicada en Berriak\nMartxoaren 3 eta 4-ko laburpenak. Neskak Partida asko eta, beti bezala, emozio handikoak jardunaldi honetan ere. Infantiletako gure hiru taldeek (BACALAOS ALCORTA, MODELTEK eta PNEUMAX) ezin izan zuten irabazi, nahiz partida txukunak jokatu zituzten Pulpo, Leizaran eta Usurbil talde gogorren kontra, hurrenez hurren. Partidak irabazteko, ezinbestekoa da kontzentrazioa lantzea, eta partidako une garrantzitsuetan burua erabiliz […]


naiz: editoriala - Kontraesanak pilatzen ari dira konturatu gabe\nKoronabirusaren pandemiak ohituta ez gauden egoera berriak ekarri dizkigu: etxeko konfinamendua eta mugitzeko murrizketak. Gure gizartean neurri berezi horiek astindu txiki bat eragin dute. Ezohiko egoera horren ondorioz, hainbat gauza beste modu batean ikusten dute orain herritar askok. Hala ere, egoera berezi horiek nahiko arruntak izaten dira hainbat esparrutan, kartzeletan esate baterako, baina baita nazioarteko mugetan ere. Eremu horietan pertsona asko bizi dira gune berezietan harrapatuak.\nMilaka herritar gudetatik edo pobreziatik ihesean beste estatu batera hurbildu dira eta mugetan errefuxiatuentzat sortutako kanpamentuetan gelditu dira mugitu ezinean. Eremu berezi horietan jendea pilatuta bizi da eta edozein gaixotasun zabaltzeko leku aproposak dira. Gaur GARAk argitaratzen duen erreportajean kanpamentuetan bizi direnen testigantzak bildu dira. Covid-19aren balizko infekzioari aurre egiteko gune horiek ez dutela oinarrizko baliabiderik argi dute bertan bizi diren errefuxiatuek. Okerrena da konfinamendu amaigabe batean bizi direla, ezin baitute eremu horiek utzi eta euren bizitza beste lekuren batean berregin. Bertan ez dago ezer egiterik, eta bakoitzak ahal den moduan pasatzen du denbora. Urteak ematen dituzte, migrazio politika eta lege bidegabe batzuen ondorioz harrapatuak. Oinarrizko eskubiderik gabe bizirauten dute gure gizartearen bazter batean.\nBelgikako erregearen ilobak, pandemiaren aurkako neurriak errespetatu ez eta Europa erdia zeharkatu du; Estatu espainolera iritsi, hamabostaldia egin gabe festa bat antolatu eta kutsatuta dagoela jakin da orain. Axolagabekeria galant horrek erakusten digu gero eta handiago dela aberatsen eta herritar xumeen artean dagoen aldea. Batzuentzat ez dago bete beharreko legerik; besteentzat, aldiz, gero eta eskubide murrizketa handiagoa. Eta mugako kanpamentuetan harrapatuta daudenentzat, ezta eskubiderik ere. Konturatu gabe kontraesanak pilatzen ari dira.


Termometro - Wikipedia, entziklopedia askea.\nTermometroa, tenperatura neurtzeko tresna da. Galileo Galileik asmatutako termoskopioa hartzen da geroko termometroen aitzindaritzat.\nHainbat autorek Cornelis Drebbel, Robert Fludd, Galileo Galilei edota Santorio Santorio aipatu dituzte termometroaren asmatzailetzat. Termometroa, ordea, ez zen izan gizabanako bakarrak behingoan egindako asmakizuna, baizik eta hainbat gizabanakok urte askoan egindako ondoz ondoko ekarpenekin pixkanaka sortutako garapena.\nTermometroen funtzionamendua, material desberdinen dilatazioan oinarritzen da. Oraintsu arte, merkuriozko termometroak oso erabiliak izan dira, baina orain debekatuta daude, merkurioak dakarren kutsaduragatik. Gaur egun, erabiliagoak dira termometro digital elektronikoak.\nTenperatura neurtzeko eskala desberdinak daude. Celsius eskala da herrialde gehienetan erabiltzen dena; eskala honen zeroa, uraren izozte puntuan jartzen da eta uraren irakite puntuan 100 gradutan jartzen da. Sistema Internazionalean Kelvin gradua da tenperatura neurtzeko unitatea.\nWikiztegian orri bat dago honi buruz: termometro .


Kongresuko Mahaiak (PPk gehiengoa izango du) Araudiaren irakurketa zorrotza egingo balu, gerta liteke koalizio abertzalearen zazpi diputatuak Talde Mistora pasatzea.\nAbenduaren 13an osatuko dituzte igandeko hauteskunde orokorren ostean sortutako Gorte Orokor berriak, eta ondoren, Kongresuan ordezkaritza lortu duten alderdiek talde parlamentario propioa izatea eskatu ahalko dute.\nArgi dago PPk, PSOEk, CiUk, IUk eta EAJk talde propioa izango dutela, baina ez guztiz Amaiurren eta UPyDren kasuan. Ganberako Mahaiak (PPk gehiengoa izango du) erabakiko du zer egin haien diputatuekin.\nAmaiurren kasuan, koalizio abertzalea ez da aurkeztu Estatu osoan, baizik eta lau hauteskunde-barrutitan (Araba, Bizkaia, Gipuzkoa eta Nafarroan). Horrenbestez, bost eserleku eta botoen % 15 behar ditu talde parlamentarioa izateko.\nEserleku kopuruan ez du arazorik, zazpi baititu (eskatutakoa baino bi gehiago), baina Nafarroan ez da iritsi botoen % 15era. % 14,86 ditu. Gertu.\nAraudia eskuan, botoen % 15eko gutxieneko hori barruti guzti-guztietan bete behar dela ulertzen bada, Amaiurrek ez du talde parlamentarioa izango. Aitzitik, portzentaje minimoa barruti guztietan batez bestea eginez lortzen dela ulertzen bada, aise lortuko du. Interpretazio kontua.\nKorapiloa, beraz, Kongresuaren Mahaiak askatu beharko du. Kongresuko iturriak ez dira ausartu zer gertatuko den aurrez ikustera, baina EAJk Nafarroan zerrenda aurkeztu duenean, alderdi jeltzalea ez dela % 15era heldu eta halere talde parlamentarioa izaten utzi diotela gogorarazi dute.\nUPyDren kasua ezberdina da. Behar beste eserleku lortu ditu (bost justu), baina ez da heldu Espainia osoko botoen % 5era. % 4,69 eskuratu ditu, hain zuzen ere.\nAurrekariak ikusita, balizko konponbide bat beste talde batek diputatu bat maileguan ematea da. Maniobra ohikoenetako bat da alderdi txikiek taldea osatu ahal izateko.\nEsan bezala, baina, kasu guztietan Kongresuko Mahaia da talde parlamentarioen sorkuntzari buruz azken hitza duena.\nIraganean, Mahaiak malgutasuna erakutsi du alderdi txikiek taldea izan dezaten, baina ikusteke dago PPk malgu izan nahiko duen ezker abertzalearen aurrean.\nInformazio gehiago:Eitb: Amaiurrek ez dauka bermatuta talde parlamentarioa osatu ahal izatea